Ташқи ишлар вазирлигининг хати сохта бўлиб чиқди - 5 Октября 2008 - Ҳимоячи\nЧоршанба, 23.06.2021, 15:11\nГлавная » 2008 » Октябрь » 5 » Ташқи ишлар вазирлигининг хати сохта бўлиб чиқди\nТашқи ишлар вазирлигининг хати сохта бўлиб чиқди\n"Сиз айтаётган мактуб битилган бланк вазирликнинг расмий бланки эмас, хат жўнатилган адрес вазирликнинг расмий электрон адреси эмас, хуллас, сиз айтаётган хат Ўзбекистон республикаси ташқи ишлар вазирлигининг хати эмас, унга вазирликнинг алоқаси йўқ".\nБу жавобни 4 сентябрь, шанба куни Озодлик радиосига Ўзбекистон республикаси ташқи ишлар вазирлигининг ўзини Жаҳонгир, деб таништирган масъул ходими берди.\nГап шундаки, 3 сентябрь, жума куни кечқурун бошқа ўнлаб адресатлар қатори Озодлик радиосига электрон почта орқали uzbekistanmfa@gmail.com деган электрон почтадан бир хат келиб тушди.\nМактуб пештоқида "Ўзбекистон республикаси ташқи ишлар вазирлиги", деб ёзилган, мамлакат герби тасвири туширилган, вазирлик адреси ва телефонлари бор.\nВазирлик ўзига тааллуқли эканлигини тан олмаётган хат "Миллий ярашиш ижроия қўмитаси" раҳбарлари А.Йўляхшиев, Э.Эшмонов, У.Усмонов, Холдор Вулқон ва Х. Али Муҳаммад"ларга йўлланган.\nЎзбекистон республикаси ташқи ишлар вазирининг Европа мамлакатлари ва АҚШ билан ҳамкорлик масалалари бўйича биринчи ўринбосари Неъматов И.Т. номидан битилиб, 3 қоғозга жо бўлган мактубда, вазирлик, номи зикр этилган қўмитанинг мактубини олгани хабар қилинади.\nТашқи ишлар вазирлиги сизларнинг ватанга қайтиш йўлидаги ҳаракатларингизни олқишлайди, ватан эшиклари Сизлар учун доим очиқ, деган мазмун билан йўғрилган 3 варақли каттагина мактуб.\nВазирлик тан олмаётган бу мактуб 1 октябрь куни пайдо бўлган бошқа бир мактубга жавобдир.\nГап шундаки, 1 октябр куни Озодлик радиоси электрон почтасига ўзини "Миллий яраш ижроия қўмитаси", деб таништирган ташкилотнинг ишчи гуруҳи томонидан Ўзбекистон президенти Ислом Каримов номига йўлланган мактуби нусхаси келиб тушган эди.\nПрезидентга мурожаат шаклида ëзилган ўша мактубда, дунëнинг турли мамлакатларида яшаëтган ўзбекистонликлар Ўзбекистон раҳбарини сиëсий қочқинларнинг ихтиëрий равишда ватанга қайтишига имкон беришга даъват қилганлар.\nЎша куниёқ мактуб муаллифларидан бири, 1993 йилдан бери муҳожиратда яшаб келаëтган “Бирлик” халқ ҳаракати етакчиларидан бири Алибой Йўляхшиев Озодлик радиосига мана бундай деган эди.\n“Ўзбекистоннинг аҳволини жуда яхши билганимиз учун, ватанимизнинг аҳволини яхшилаш йўлини излашда шу йўллардан бири деган фикрга келганлигимиз учун, бу мурожаат пайдо бўлди”.\nБу 1 октябрь кунги гап. Орадан 2 кун ўтиб, 3 октябр куни кечқурун Алибой Йўляхшиев айтаётган мурожаатга жавоб - бир дақиқа аввал айтганимиз "Ўзбекистон республикаси ташқи ишлар вазирининг Европа мамлакатлари ва АҚШ билан ҳамкорлик масалалари бўйича биринчи ўринбосари Неъматов И.Т.", деб тугаган хат бошқа ўнлаб адресатлар қатори Озодликка келиб тушди.\nБиз мазкур ҳужжатнинг чин ё сохталигини текшириш ва чин бўлиб чиқса, қўшимча шарҳ олиш мақсадида ташқи ишлар вазирлигига қўнғироқ қилдик.\nОзодлик: Бу ташқи ишлар вазирлигими?\nОзодлик: Мен Озодлик радиосидан телефон қилаяпман. Исмим Сарвар Усмон. Ташқи ишлар вазирилигидан чиққан, чет элдан Ўзбекистонга қайтамиз деган сиëсий муҳожирлар номига битилган бир хатни нусхаси бизни электрон почтамизга етиб келди. Шу хат ростми ëки ëлғонми билай деган мақсадда телефон қилаëтган эдим.\n“Ҳозир бир дақиқа”.\nВазирликнинг ўзини таништирмаган бу ходими, шундай қилиб, бошқа ходим билан боғлади.\nУ кишига ҳам ўзимизни таништириб, саволимизни бердик.\nХодим, хатнинг қайд рақами бор-йўқлигини сўради. Рақамнинг йўқ эканлигини айтдик. Хатни факс орқали жўнатишимизни сўради. Электрон версиясини жўната қолсакчи, дедик.\nХодим эса интернет ишламаëтганлигини айтиб, факс орқали жўнатишимизни илтимос қилди.\nАзиз тингловчи, вазирликда интернет ишламаётганига эътибор беринг. Демак, хат вазирлик биносидан жўнатилган бўлиши даргумон.\nФакс орқали хатни жўнатдик ва бироздан сўнг яна боғландик.\nОзодлик: Ало ассалому алайкум. Факсни олдингизми?\nОзодлик: Нима дея оласиз шу хат бўйича?\n“Бу бизларни хат эмас”.\nОзодлик: Демак, бу Ўзбекистон ташқи ишлар вазирлигидан чиққан хат эмас, шунақами?\n“Ҳа. Бизларни бланкларимиз ҳам бошқача”.\nОзодлик: Бу ишни ким қилган бўлиши мумкин?\n“Ҳайронман. Қайси электрон почта манзилидан келган бу хат?\nОзодлик: uzbekistanmfa@gmail.com деган манзилдан.\n“Мана мен ҳозир ўзимизни бланкда кўраяпман. Бизни манзилимиз info@tiv.uz. Бизни gmail.com да ҳеч қачон манзилимиз бўлмаган.\nОзодлик: Неъматов деган одам ишлайдими ўзи?\n“Бор. У киши вазирнинг биринчи ўринбосари”.\nОзодлик: У киши қаерда ўтиради? У кишини идораси Тошкентдами?\nОзодлик: У киши шахсий электрон почтасидан жўнатиши мумкинми?\n“Йўқ. Ҳеч қачон. Мен айтаяпманку бланк ҳам бизларники эмас”.\nОзодлик: Мен ким билан гаплашдим?\n“Мени исмим Жаҳонгир. Неъматовни ëрдамчисиман”.\nХўш, ким ёзган бўлиши мумкин, бу мактубни?\nБу энди бошқа масалаки, бугун у билан шуғулланмоқчи эмасмиз.\nШуниси қизиқки, ташқи ишлар вазирлиги номидан, номаълум шахс ёки идора томонидан битилган электрон мактубнинг пайдо бўлишига сабаб бўлган 1 октябрь кунги мурожаатнома - ўзини "Миллий яраш ижроия қўмитаси", деб таништирган ташкилот хати ҳам хом-хатала, уни имзолаган, деб исмлари битилганларнинг баъзилари ҳали имзоламаган бўлиб чиқди.\nХат остида "Миллий яраш ижроия қўмитаси" раҳбари муовини, деган унвон билан исми ёзилган шоир Холдор Вулқон 2 октябрь куни ёзиб олинган "Қурултой" давра суҳбатида мана бундай деди:\n“Мен Алибой Йўляхшиевни жуда яхши биламан. Домла менга ўша хатни матнини жўнатди. Бу матн ҳали мухолифатни муҳокамасига қўйилиши, тўлдирилиши ва кўп фикрлар билан бойитилиши керак. мен уни муҳокамага муҳтож, ҳали тўлиқ ва пишиқ бўлмаган матн деб биламан. Мен ҳали унга имзо чекканим йўқ. Каримовга жаноби олийлари деб ëзилган хатга мен ҳали имзо чекканим йўқ”.\n"Қурултой"нинг адоғига чиққанимиз мавзуга бағишланган сонини якшанба кечки, душанба эрталабки эшиттиришларимизда тингланг.\nДавра суҳбатининг матнини эса, интернет саҳифамизда ҳозироқ ўқишингиз мумкин.\nПросмотров: 846 | Добавил: himoyachi | Рейтинг: 0.0/0


Ихлос шариатнинг руҳияти сифатида. — KUKALDOSH.UZ\n31.05.2020 / - Мақолалар\nИхлос шариатнинг руҳияти сифатида.\nДинни холис қилишга буюрган ва ихлосни суюкли бандалари қалбларига жойлаб қўйган ҳамда уни амалларнинг қабул бўлиши учун асос қилиб қўйган Аллоҳ азза ва жаллага комил ва беҳисоб ҳамд-у санолар бўлсин. Ихлосни таълим берган ва риёнинг офатларидан огоҳлантирган Набиййимиз соллаллоҳу алайҳи ва салламга, аҳли оилаларига ва асҳоби киромларига ҳамда қиёмат кунига қадар уларга яхшилик билан ергашувчиларга комил ва шомил саловат-у саломлар бўлсин.\nАзиз биродарларим! Муқаддас динимизда ихлоснинг ўрни ғоят беқиёсдир. Ихлос авваламбор пок шариатимизнинг асоси, қолаверса набийларнинг умумий даъвати ва суннатидир. Қуръони каримда бу ҳақида шундай марҳамат қилинади: “Ҳолбуки, улар фақат Аллоҳгагина ибодат қилиша, Унинг динигагина ихлос қилишга, бошқа динларга мойил бўлмасликка, намозни тўлиқ ўқишга, закот беришга буюрилган едилар. Ана шу тўғри(миллат)нинг динидир.(Баййина сураси 5-оят). Ояти каримада лафз аҳли китобларга қаратилган бўлсада ундаги ибратдан биз ҳам четда қолмаймиз. Яъни, ояти каримада яҳудийлар ва насронийлардан иборат аҳли китоблар зикр қилинган кўрсатмаларга амр қилинган бўлсаларда бу илоҳий амр биз мусулмонларга ҳам тааллуқлидир. Ояти кариманинг сўнгги қисмидаги “Ана шу тўғри (миллат)нинг динидир.” лафзи шунга ишора қилади. Тўғри миллатдан мурод ислом миллатидир. Демак Аллоҳнинг динини холис қилиш, бидъат- хурофотлардан сақлаш, ундаги ибодатларни ширк, риё ва ҳар турлик иллатлардан покиза ҳолатда адо қилиш ислом миллатининг хусусияти экан. Шундай экан исломни дин деб рози бўлган ҳар бир киши Аллоҳнинг динига ихлос қилиши лозимдир. Aллоҳ таолонинг динига ихлос қилиш фақат Аллоҳ таолонинг Ўзини кўзлаб, розилигини ўйлаб иш қилишдан иборатдир. Ихлос ибодатнинг мағзидир. Ҳадиси қудсийда Аллоҳ таоло:\n“Мен ширкдан беҳожатларнинг беҳожатиман. Бас, ким бир амал қилса-ю, унда Мендан бошқани ширк келтирса, Мен уни ҳам, ширкини ҳам тарк қилурман”, деган. (Имом Муслим ривоят қилган)\nИхлосни набийларнинг умумий даъвати ва суннати эканлигига келсак барча росуллар умматларини холис Аллоҳ таологагина ибодат қилишга даъват қилишган ва даъватларини холис Аллоҳ учун адо этишган. Бу ҳақида шуаъро сурасида баён қилинган. Унда Нуҳ алайҳиссалом,Ҳуд алайҳиссалом,Солиҳ алайҳиссалом,Лут алайҳиссалом, Шуайб алайҳиссалом умумий даъват остида бирлашадилар. Бу даъват қуйидагича: “Албатта, мен сизларга ишончли Пайғамбарман. Бас, Аллоҳдан қўрқинглар ва менга итоат қилинглар. Мен сизлардан бунинг учун ҳақ-ажр сўрамасман. Менинг ажрим фақатгина Роббул Оламийннинг зиммасидадир.” (Шуаро сураси 109-оят)\nДарҳақиқат ихлос мавзуси асрлар ўтса ҳам аҳамиятини ёқотмайдиган, то қиёмат кунига қадар ўта муҳим ва долзарб бўлган мавзудир. Сабаби бу имтиҳон диёрида Аллоҳ таолога холис ибодат қилиш ҳаётимизнинг бош мақсадидир. Бу ҳақида Аллоҳ таоло шундай марҳамат қилади:\n“Жин ва инсонни фақат Менга ибодат қилиши учун яратдим.” (Зарият сураси 56-оят)\nИбодат қилганда ҳам ихлос ила ибодат қилиш лозимдир. Аллоҳ таоло Набиййимиз соллаллоҳу алайҳи васаллам орқали биз бандаларига шундай амр қилди: “Албатта, Биз сенга китобни ҳақ ила нозил қилдик. Бас, сен Аллоҳга Унга динни холис қилган ҳолингда ибодат ет.(2) Огоҳ бўлингким, холис дин Аллоҳникидир(3).” (Зумар сураси 2, 3-оятлар)\nИбн Касир роҳматуллоҳи алайҳи бу оят тафсирларида шундай зикр қиладилар: “Яъни, шериги бўлмаган Аллоҳнинг ёлғиз ўзига ибодат қил. Халқни ҳам шунга даъват эт ва уларга ибодат фақат Унинг ёлғиз ўзи учунгина дуруст бўлишини, унга шерик ҳам, ўхшаши ҳам, тенг келадиган ҳам йўқ еканини ҳам билдириб қўй. Амаллардан фақат амал килувчи шериги бўлмаган Аллоҳнинг ёлғиз ўзига ихлос қилганигина қабул қилинади.”\nБундан маълум бўладики барчамиз холис амаллар қилишга мукаллафмиз ва муҳтожмиз.\nАллоҳ таоло барчамизни охиратимиз учун холис амалларни тақдим қилишимизга ва ҳузурига саломат қалб билан етиб олишимизга муваффақ қилсин. Амин!\n“Кўқалдош” ўрта махсус ислом билим\nюрти талабаси Обидов Қосимжон таййорлади.\nОсобенности формирования чувства великодушия в сознании юного поколения\nПайғамбаримиз соллаллоҳу алайҳи васалламнинг баракалари (“Ҳаяту Муҳаммад соллалоҳу алайҳи васаллам” )


«Юрак амри» лойиҳаси фаолиятини тўхтатди | Azon.uz - Ахборот-таҳлилий портал\n«Юрак амри» лойиҳаси фаолиятини тўхтатди\n4542 17:56 04.05.2022\nБу ҳақда лойиҳа раҳбари Сардор Раҳимхон маълум қилди.\n2020 йил 29 март. Юртимизда бошланган пандемия сабаб бир гуруҳ саховатпеша инсонлар бирлашиб, қийналаётган аҳоли вакилларига ёрдам қўлиши чўзишга бел боғлашди.\nАллоҳга таваккал билан бошланган иш чин маънода юракларга етиб борди. Лойиҳа аъзолари атрофида саховатпеша инсонлар сони кундан-кун ортиб борди.\n"Биз бир-икки ой давом этади, деган пандемия йилларга чўзилди. Аста-секин "Юрак амри"нинг кўлами, миқёси кенгайди. Биз ўтган вақт давомида республикамиз вилоятлари уч маротаба зиёрат қилдик ва қийналаётган, етимлар, кам таъминланган оилаларга ёрдам бердик, — дейди лойиҳа раҳбари Сардор Раҳимхон.\nБора-бора бу хайрия ишларни расмий фондга айлантириш эҳтиёжи пайдо бўлди. Шунда лойиҳа аъзолари 2021 йил 21 июлда "Юрак амри" лойиҳаси хайрия ва жамоат фондига айланди.\n"Аста-секин бизда бошқа мақсадлар пайдо бўлди. Озиқ-овқат тарқатиш билан одамларнинг муаммоларини таг-томири билан ҳал қилиш режаси пайдо бўлди. Уйлар бериш дейсизми, уларни даволатиш, ўқитиш, қарзларини тўлаб бериш ва бошқа-бошқа муаммоларида ёрдам беришга киришдик. Биз ниятимизга ҳам етдик.\nБиз юртбошимизнинг камғалалликни қисқартириш, аёлларни "Темир дафтар"дан чиқариш сиёсатларига хос равишда уларнинг ёнларида камарбаста бўламиз дея ҳаракат қилдик. Тан олиб айтаман, шахсан ўзим ҳам "Юрак амри"даги йигитларимиз ҳам, кўнгиллиларимиз ҳам бошида бунақанги даражада катта фондга айланиб кетади деб ҳечам ўйламагандик, — деган Сардор Раҳимхон.\nДарҳақиқат, шахсан президентимиз ташаббуслари билан фонд бугун мана шундай юксак даражага эришиб, халқнинг ичига кириб боролди. Икки йиллик фаолият давомида минглаб инсонларнинг хонадонига хурсандчилик улашишга уларни Аллоҳнинг ўзи сабабчи қилди, десак хато бўлмайди. Фонд кўмагида кўплаб қарздорлар қарзидан қутулди. Тўшакка михланиб қолган беморларнинг юрагида умид ғунчалари гуллади. Одамлар йиллар давомида узоқ кутилган бахт онлари —Ватан ичида ватанли бўлиш бахтини дилдан ҳис этиш бахтига муяссар бўлди. Етимларнинг ўксик қалбларига қувонч улашди.\n“Тан олиш керак шахсан мен ўзим ҳам, жамоамиз ҳам бундай катта кўламга тайёр эмасдик. Тайёр эмас эканмиз! Айниқса, минглаб инсонларнинг омонатлари, эҳсонлари ҳақида гап кетганда, бизни ҳам жисмоний, ҳам руҳий имкониятларимиз етишмаслигини ҳис қилдик. Шу сабаб катта хатоларнинг олдини олиш мақсадида юртимиз, азиз халқимиз, юртбошимиз олдида юзимиз ёруғ бўлсин деган мақсадда вақтинчалик фаолиятимизни тўхтатишга қарор қилдик. Яъни янада кучга тўлиш, хатоларимизни ислоҳ қилиш, расмий фаолиятга тайёргарлик кўриш мақсадида мана шундай қарорга келдик.\nБилинг, биз мана шу диёрнинг фарзанди сифатида юртимизнинг барча ислоҳотларида фаол иштирок этишда ва Ватанимиз равнақи учун ўзимизнинг ҳиссамизни қўшишда давом этамиз.\nРаҳматли отам, “Болам, ҳеч қачон эл-юртнинг олдида номардлик қилма, мард бўл, хиёнат қилма”, деб айтардилар. Бу гўёки мен ва “Юрак амри”даги барча йигитларимизнинг шиорига айланган”, — дейди фонд раҳбари.\nЭслатиб ўтамиз, "Юрак амри" лойиҳаси 2020 йил 29 мартда ўз ишини бошлаганди.\nМахсус Сардор Хайрия\n84 23:45 25.05.2022\n104 23:25 25.05.2022\n221 22:50 25.05.2022\n195 22:30 25.05.2022\n103 21:50 25.05.2022\n336 21:10 25.05.2022


ТБАВдаги воқеаларни текшириш бошланди — манбалар\nМахсус гуруҳ томонидан Роштқалъа тумани Тавдем қишлоғи ва Тоғли Бадахшон автоном вилояти маъмурий маркази Хоруғ шаҳрида содир бўлган воқеаларни ўрганиш бошланди.\nМахсус гуруҳ таркибига Тожикистон Бош прокуратураси ходимлари ва фуқаролик жамияти вакиллари кирган.\nХоруғдаги норозилик намойиши 25 ноябрь куни тушдан кейин бошланди. Халқнинг норозилигига сабаб бўлган Роштқалъа тумани Тавдем қишлоғида яшовчи 29 ёшли Гулбиддин Зиёбековнинг Тожикистон хавфсизлик хизмати ходимлари томонидан ўтказилган махсус операцияси чоғида ҳалок бўлгани сабаб бўлди. Расмийлар, хусусан, Зиёбековнинг ўлими сабабларини холисона текширишга ваъда берганидан сўнг, намойишчилар 28 ноябрь куни кечқурун тарқалишди.\nОзодлик радиоси манбаларининг 9 декабрь куни хабар беришича, гуруҳ аъзолари ўз ишини расмий маълумотларга кўра, Зиёбеков махсус операция иштирокчилари томон ўқ узган «Макаров» тўппончасини текширишдан бошлаган. Зиёбеков Тавдем шаҳрида яшовчи шахсни гаровга олиш ва ҳукумат вакилига зўравонлик қилишда айбланиб, қидирувга берилган эди. Аммо Зиёбековнинг яқинлари унинг ҳеч қачон қуроли бўлмаганини даъво қилмоқда. Гулбиддиннинг онаси Певистамо Абдулмўминова аввалроқ берган интервьюсида ўғлининг армияда хизмат қилмагани ва қурол ишлатишни билмаслигини айтган эди. «Бу қурол қаердан келганини билмайман», деб ҳайрон бўлди у.\nГуруҳ аъзолари шунингдек, воқеа гувоҳларини сўроқ қилмоқда. Тавдем ва Хоруғдаги воқеалар юзасидан тергов камида икки ой давом этади, деди улар маҳаллий ҳокимиятга таяниб.\nФуқаролик фаоли, ТБАВ тергов гуруҳи аъзоси Бахтовар Бахтиёров 8 декабрь куни Озодлик радиоси билан суҳбатда тергов шаффоф олиб борилаётганини айтди.\nБош прокуратура терговчилари «тергов жараёнига халақит бермаслик» учун изоҳ беришдан ўзларини тийган. Терговчилар билан алоқада бўлган манба қуролдан Гулбиддин Зиёбековнинг бармоқ излари топилганини маълум қилди. Лекин бу маълумотни мустақил манбалар билан текширишнинг имкони йўқ.\nХоруғдаги тўрт кун давом этган норозилик намойишлари иштирокчилари вилоят раҳбарияти улар билан учрашиб, ўз талабларини бажаришга – митингда қатнашганларни ҳар қандай таъқибдан сақланишга ваъда берганидан сўнг тарқалди. Гулбиддин Зиёбеков, Гулназар Муродбеков ва Тўтишо Амиршоевларнинг ўлими юзасидан тезкор, холис ва самарали тергов ўтказсин ҳамда ТБАВда интернет ва барча турдаги алоқаларни тиклашга ва шу билан бирга, тергов жараёнини ТБАВнинг турли туманларидан 44 нафар фуқаро фаоллари кузатиб боришлари ҳақида келишувга эришилди.\nБироқ расмийлар намойишчиларга берилган ваъдаларни расмийлаштиришга шошилмаяпти.\n1 декабрь куни ТБАВ маъмурияти ва ИИВнинг ТБАВ бўйича бошқармаси Хоруғдаги тўрт кун давом этган норозилик намойишларида қатнашган ва бошқа жиноятларни содир этмаганлар жиноий жавобгарликка тортилмаслигини маълум қилди.\nХоруғликларнинг айтишича, ҳалигача интернетга кириш имкони йўқ. Маълумотларга кўра, интернетга уланиш ТБАВдаги айрим давлат идоралари ва халқаро ташкилотлардагина тикланган.


Тангри Таоло «ал-Воқеъа» сурасида шундай марҳамат қилади:\n-7وَكُنتُمْ أَزْوَاجًا ثَلَاثَةً -8, فَأَصْحَابُ الْمَيْمَنَةِ مَا أَصْحَابُ الْمَيْمَنَةِ -9, وَأَصْحَابُ الْمَشْأَمَةِ مَا أَصْحَابُ الْمَشْأَمَةِ -10, وَالسَّابِقُونَ السَّابِقُونَ -11, أُوْلَئِكَ الْمُقَرَّبُونَ\n– “Сизлар уч тоифа бўлдингиз. Бас, (у уч тоифадан биринчиси) ўнг томон эгаларидир. Ўнг томон эгалари (бўлмоқ) не (саодатдир). Иккинчи тоифа шум-гап томон эгаларидир. Шум-гап томон эгалари (бўлмоқ) не (бахтсизлик) дир. (Учинчи тоифа бўлмиш барча яхши амалларга) пешқадам бўлгувчи зотлар (жаннат неъматларига эришишда ҳам) пешқадам бўлувчи зотлардир. Ана ўшалар ноз-неъмат боғларида (Аллоҳ Таолога) яқин қилингувчилардир”. (Воқеъа:7-11)\nАгар инсон иймон келтириб, итоат қилса, Аллоҳ унга ўрин қилиб жаннатни яратди, агар кофир бўлиб, осийлик йўлига кирса, уни азоблаш учун жаҳаннамни яратди. Дунёни эса, имтиҳон ҳовлиси қилди. Имтиҳонда муваффақият қозонган инсон жаннатга, муваффақият қозонолмагани эса, жаҳаннамга дохил бўлур. Инсон ушбу бири бошқасидан каттароқ бўлган икки довонни босиб ўтади. Агар у ҳар икки довондан ошиб ўтса катта зафарга эришади ва мангу жаннатга киради. Агар довонларни босиб ўта олмаса, бутунлай зафарсиз бўлиб, абадул абад жаҳаннамга равона бўлади. Аммо агар инсон бу довонлардан фақат бирини босиб ўтса, иккинчисидан ўта олмаса, унча аҳамияти бўлмаган, арзимас ғалабага эришади. Маълум вақт жаҳаннамда бўлиб, сўнг абадий жаннатга киради. Биринчи довон куфр довонидир, иккинчиси эса, дунёга муҳаббат қўйиш довонидир. Иккала довонни ҳам босиб ўта олмаган инсон кофир саналади, шум-гап томон эгаларидан бўлади. Кимда-ким энг катта довон бўлмиш биринчи довонни босиб ўтса, иккинчи довонни босиб ўта олмаса ҳам у мўмин саналади ва ўнг томон эгаларидан бўлади. Агар у иккинчи довонни ҳам босиб ўтса, тақводор мўминлардан ва Аллоҳга яқин қилингувчи пешқадамлардан бўлади.\nДемак, инсонлар уч қисмга бўлинадилар:\n3. Тақводор мўминлар.\nАммо куфр довони бўлмиш биринчи довонни «Аллоҳдан бошқа маъбуд йўқ, Муҳаммад Унинг элчиси» дея гувоҳлик бериш билан босиб ўтилади. Кимки мана бундай ҳақиқий гувоҳлик берса, кофирлар гуруҳидан чиқиб, мўминлар гуруҳига қўшилади. Аммо дунё муҳаббатидан иборат бўлган иккинчи довон эса, охиратни яхши кўриш, охиратга ҳаракат қилиш ва уни дунё муҳаббатидан афзал кўриш билан босиб ўтилади. Бундай қилган инсон тақводор мўминлар сафига қўшилади.\nЮқоридаги гаплардан маълум бўладики, Аллоҳ мусулмонларни жаҳаннамда мангу азобланишдан қутқарар экан ва У уларни жаннатга киритишга ваъда берар экан, мусулмонлар ҳатто жаҳаннамнинг вақтинча азобидан қутулиш учун ҳам дунёни севиш довонидан ўтиб кетишлари лозим. Ким бу довондан ўтиб кетса, жаҳаннамда азобланишдан омон қолади. Бу довондан ўтиб кета олмаган инсон эса, жаҳаннамда озми-кўпми азобланади. Демак, дунё муҳаббати мусулмонлар олдидаги ягона тўсиқки, агар бу тўсиқдан ўтиб кетсалар, ўз жонларини азобдан сақлаб қолиб, жаннатдаги олий даражаларга лойиқ бўладилар. Агар дунёга муккасидан кетиб, уни севиб, охиратдан афзал билсалар, уларнинг ишини Аллоҳ ҳал қилади; хоҳласа уларни қилмишларига кўра азоблайди, хоҳласа мағфират қилади. Аллоҳ мағфират қилган тақдирда ҳам, агар жаннатга кирсалар ундаги олий даражаларга асло эга бўла олмайдилар. Демак, мусулмонлар устида иккинчи довон хавфи, яъни дунё муҳаббати, дунё талашиш хавфи бор. Улар биринчи довонни босиб ўтиб кетганларидан сўнг, унга яна қайтиб келишлари хавфи йўқдир. Уқбат ибни Омирдан ривоят қилинади: «Расулуллоҳ Уҳуд жангида ҳалок бўлган шаҳидларга жаноза ўқидилар, сўнг ўликлар билан ҳам, тириклар билан ҳам хайрлашувчи каби минбарга кўтарилиб, дедилар: «Мендан сўнг мушрик бўлиб кетишингиздан асло қўрқмасман. Лекин дунё талашиб, бир-бирларингизни ўлдиришингиздан қўрқаман. Бу аҳволда сизлар ўзингиздан олдин ўтган инсонлар каби ҳалок бўлурсизлар». Муслим, Бухорий ва Аҳмад ривояти.\nTagsВАЗИФАЛАР ВА СИФАТЛАРДУНЁ МУҲАББАТИ“ИСЛОМИЙ ДАЪВАТНИ ЁЙИШ”


Хорхе Сампаоли: Месси футболни даҳоларча кўра олади\n30 июнь, 2018, 15:46\nАргентина терма жамоаси бош мураббийи Хорхе Сампаоли хужумчи Лионель Мессининг жамоадаги ўрни ҳақида айтиб ўтди.\n- Лео жамоага содиқлиги билан ажралиб туради, у учрашувдаги натижа ва ҳаракат учун ташвишланадиган инсонлардан биридир. Месси футболни даҳоларча кўра олади ва биз эътибор бермаган вазиятларга у диққат қаратишимизни сўрайди. Албатта, Месси каби юқори даражада ўйин кўрсатиш биз учун мушкул ва бироқ бутун жамоа у каби ўйнаш учун бор кучини сарфлайди.\nБизнинг асосий мақсадимиз майдонда тўғри вақтда Леога тўпни узатиб беришдир. Ишончим комилки, Франция терма жамоасида Мессини зарарсизлантириш режаси мавжуд, бироқ биз ҳам қараб турмаймиз.\nТан олиш лозим, Аргентина термаси сафида коинотнинг энг зўр футболчиси тўп тепади. Бироқ терма жамоа таркибида рақибга муаммо келтира оладиган бошқа футболчилар ҳам бор, - дея Сампаолининг сўзларидан иқтибос келтиради ТАСС.\nМаълумот учун, Франция - Аргентина учрашув бугун Тошкент вақти билан 19:00да бошланади.


Бундай эътирофга сазовор бўлган жамоада ўтган давр мобайнида самарали изланишлар олиб борилди. Жумладан, “Дамас”, “Нексия”, “Матиз”, “Спарк” ҳамда “Ласетти” автомобиллари учун “CD/MP-3” плеерлари ва рақамли соатлар етказиб бериш ўзлаштирилди.\nЎтган йили янги цехнинг ишга туширилиши туфайли “CD/MP-3” плеерларининг металл қисмлари маҳаллийлаштирилди. Натижада маҳсулот таннархи пасайди. Келгусида корхонада “Ласетти” автомобиллари учун сенсорли навигация тизими билан таъминланган плеерлар ишлаб чиқариш мўлжалланмоқда.\nМазкур рукндаги бошқа мақолалар: « Иссиқ ва совуққа чидамли Банк тизими: Изчил фаолият ва ривожланиш истиқболлари »


15:09 / 04.11.2016\n1 ноябрда Қирғизистоннинг Лайлак тумани ички ишлар органларига 2 ёшли боланинг йўқолганлиги тўғрисида хабар келиб тушди. Болакайни икки кундан сўнг тоғлардан ёлғиз ҳолда топишди. Бу ҳақида мамлакат ИИВ матбуот хизматида хабар берилган.\n1 ноябрь куни она 2 ёшли ўғлини қариндошларига ташлаб, ўз ишлари бўйича кетган. Бола қариндошларининг уйида ўйнаб ўтирган. Тахминан соат 12ларда катта ёшли қариндошлар боланинг ўйнаётган жойида йўқлигини кўриб, уни қидира бошлашган. Қидирув фойда бермагач, улар ички ишлар органларига мурожаат қилишган.\nОрган ходимлари дарҳол болани қидириш ишларини бошлаб юборишган. Милиционерлар болани кўчадан, қўшни маҳаллалардан қидиришган, бироқ топа олишмаган.\nҚидирувнинг биринчи куни натижа бермагач, тунда ҳам давом эттирилган. Унга чегарачилар ҳам жалб этилган.\nЭртасига қидирув ишлари янада кенгайтирилган. Тахминан соат 15ларда Адир-Тош номли ҳудудда, қишлоқдан 10 километрдан ортиқ радиусда оператив ходимлардан бири йўқолган болани қўшни тоғ ёнбағрида кўриб қолган.\nМилиционерлар атрофни биноклда кузатаётганда узоқдан кичик нуқтани кўришган, бориб қарашса, болакай чарчаб, кучсиз ҳолда ётган бўлган. Қалпоғи ва пойабзалини йўқотиб қўйган. Болани дарҳол маҳаллий шифохонага етказишган.\nМанбада таъкидланишича, ҳозир бола ота-онаси билан бирга.\nҚирғизистон бола қидирув


Мен тирикманми ўзи (Виктор Коклюшкин)\nТошкент +0,6 °C\n27 Апр 2019 3607\nҲозир сизга ғалати бир ҳаётий воқеани сўзлаб бермоқчиман...\nШифохонага тушиб қолдим. Оёғим чиқиб кетганди... Бўйним сингани яхшийди, ундан кўра! Кўз олдингизга келтиринг, қабулхонада шифокор қачон келиб менга қараркан, деб кути-и-б ётибман. Аммо унинг ўрнига иккита санитар пайдо бўлди.\n— Шуми? — деди паканаси новчасига мени кўрсатиб.\n— Ҳозир кўрай-чи, — деди новча, — бу ярамасларнинг барини эслаб қолиб бўларканми?!\nЧўнтагидан бир тўп қоғоз чиқариб, титкилади-да, деди:\n— Ҳа, шу! Мана, — деди, — соат ўн учу ноль-нолда жони узилди, деб ёзиб қўйилибди.\nҲайрон бўлиб сўрадим:\n— Кимнинг жони узилибди?\n— Сендан ҳеч ким сўрагани йўқ! Роса бети қалинлашиб кетганини қара, буларнинг! — деди. — Бурноғи йили бир бобой шунақа қилиб, мудирни қўрқитиб юборувди. Энди ўзига қуйган экан, бобой шартта олиб ичиб юборибди, камига газакка ҳам қўл узатаётганмиш!..\n— Ҳа, ҳаётда шунақа ғайритабиий ҳодисалар ҳам бўп туради! Ҳар эҳтимолга қарши яна бир текшириб кўрай-чи?!\nТекшириб кўргач, деди:\n— Йўқ, ҳаммаси тўғри, мана, ёзиб қўйилибди: Анисимова Аграфёна Петровна... 1883 йилда туғилган...\n— Аҳмоқлар! — чинқирдим мен. — Ҳали устингиздан арз қиламан!\n— Бурноғи йили, — деди пакана, — бир момой ҳам шикоят ёзганди. Яқинда жавоби ҳам келиб қолса керак...\n— Ўзлари аниқлаб олишади, — деди новча, — ҳозир бунақа ишларга талаб қаттиқ!\nПакана иккиланиброқ гапирди:\n— Менга қара, — деди у, — сал ғалатироқ момой эканми: шим кийган, мўйловли, тақир боши ҳам ялтираяпти.\n— Нима бўпти, балки тириклигида шунақа, бошқалардан ажралиб турай, дегандир?!\n— Бурноғи йили, — гап қўшди пакана, — бир рокерни олиб келишганди. Тавба дейсан киши, рокернинг ўрнига мотоциклни кўмишибди-я! Буларни шунақа ажратиб бўлмайди ўзи...\n— Дўхтирни чақиринглар! Менга дўхтирни чақир деяпман! — бўкирдим мен.\nШу пайт эшик очилиб, шифокор кириб келди: халати оҳорланган, қараши ўткир. Кўкрагида стетоскоп, бошида буғу мўйнасидан тикилган телпак, уриб кетишмасин деган-да!\n— Нима гап? Нега бемор бунча чинқиряпти? — сўради у. — Яна режани кўпроқ бажариш учун кейинги чоракнинг ҳам дорисини беряпсизларми?\n— Бурноғи йили, — гап қўшди пакана, — ҳеч ким хафа бўлмаслиги ва ҳаммага етиши учун дориларни шундоқ қозонга солгандик. Бу йил эса сиз уришиб берганингиз учун, умуман бермаймиз, деб турувдик.\n— Бунинг устига бу касал эмас, — деди новча, — у ҳалиги...\nҚоғозларини титкилади ва ҳайрон бўлиб деди:\n— Ийй! Иккита қоғоз бир-бирига ёпишиб қолган экан, бу киши ўн тўққизинчи асрда туғилган Аграфёна эмас, балки... балки сунъий буйрак аппарати экан!\nШифокор лабларини қимтиди ва ақллинамо гап ташлади:\n— Буни аниқ японлар ясаган, ўзимизникилар эплолмаса керак?!\n— Мени ўзимизникилар ясаган, ўзимизникилар! — қичқирдим мен.\n— Уни қара! — деди ҳайратга тушиб пакана, — эплашганга ўхшайди! Қани, кўтардикми? — деди буйруқ оҳангида новчага ва ўзи оёқларимдан тутди.\n— Во-о-ой! — дея чинқирдим ва қутулмоқчи бўлиб, ушлаб турган оёғимни қаттиқ силкитдим... Бир нарса «қирт» этди-ю, чиққан оёғим жойига тушди. Кейин тура солиб қочдим. Мингга қўйиб қочаётиб, кўчадаги симёғочга бориб урилибман...\nЭнди юқоридагиларни тушимда кўрдимми ёки чиндан ҳам шундай бўлдими — ўзим ҳам билмай, иккиланиб қолдим!..\nНурпўлат НУРҚУЛОВ таржимаси.


Унда юртимизнинг барча минтақаларидан беллашувларнинг саралаш босқичларида муваффақият қозонган 600 нафардан зиёд йигит ва қизлар қатнашмоқда.\n“Камолот” ёшлар ижтимоий ҳаракати, Олий ва ўрта махсус таълим, Маданият ва спорт ишлари вазирликлари ҳамкорлигида ташкил этилган мазкур танлов истеъдодли ёшларни аниқлаш ва рағбатлантириш, уларнинг келгуси фаолиятига кенг йўл очишга қаратилгани билан аҳамиятлидир. Танловда 15 ёшдан 25 ёшгача бўлган йигит-қизлар “Архитектура ва дизайн, либослар дизайни”, “Ахборот технологиялари, рационализаторлик таклифлар ва техник ишланмалар”, “Анъанавий ва амалий санъат”, “Иқтисодий-ижтимоий ислоҳотларни такомиллаштириш бўйича таклифлар”, “Адабиёт ва журналистика” йўналишларида ўз билимларини синовдан ўтказадилар.\nТаъкидлаш керакки, танловда иштирок этиш истагидаги ёшларнинг сони йилдан-йилга ошиб бормоқда. Жорий йилда республикамиз бўйлаб қарийб 55 минг нафар йигит-қиз кўрикда қатнашиш учун ариза топширди. Мамлакатимиз бўйлаб ўтказилган туман ва вилоят саралаш босқичларида қатнашган ёшлар ўзларининг янги ғоялари, интеллектуал салоҳияти, мукаммал бизнес режалари, архитектура ва дизайн соҳасидаги янгича қарашларини намоён этишди. Уларнинг 606 нафари республика финал босқичига йўлланмани қўлга киритди.\nТанлов дастурига кўра, бир ҳафта мобайнида ўтказиладиган турли тақдимотлар, кўргазма, концерт, спорт мусобақалари ва бошқа маданий-маърифий тадбирларни ташкил этиш учун барча шарт-шароит яратилди.\n— Танловнинг республика босқичи “Лочин” ёзги ўқув оромгоҳида ўтказилаётгани бежиз эмас, — дейди “Камолот” ёшлар ижтимоий ҳаракати Марказий кенгаши раисининг ўринбосари Сарвар Ашуров. — Ўқув машғулотлари чоғида иштирокчилар махсус ишлаб чиқилган интерактив дастур бўйича ўз ғояларини ҳаётга татбиқ этиш усулларини ўрганишади ва семинар-тренинглар чоғида олинган назарий билимларини амалий ишлар билан мустаҳкамлаб боришади. Бу ёшларимизнинг бир ҳафта мобайнида турли танловлар, давра суҳбатлари, тренинглар ва кўнгилочар дастурлар, спорт беллашувларида қатнашиб, янги дўстлар орттириши, ўз қобилиятини намойиш қилиши учун яна бир имкониятдир. Маҳорат дарслари ва семинар-тренингларни ўтказиб бериш учун оромгоҳга малакали мутахассислар, турли соҳаларнинг тажрибали вакиллари таклиф этилди.\nОромгоҳда ғолибларнинг ижодий ишларига бағишланган кўргазмалар уюштирилиши кўзда тутилган. Якунда иштирокчилар “Юрт келажаги — 2014” танлови ҳакамлар ҳайъати олдида ўз маҳоратларини намойиш қиладилар. Унда ўз йўналиши бўйича энг кўп балл тўплаган 48 нафар қатнашчига мутлақ ғолиблик мақоми берилади ҳамда улар қимматбаҳо совғалар билан тақдирланади.\nМазкур рукндаги бошқа мақолалар: « Энг намунали маҳаллалар аниқланмоқда\tҒамхўрлик ва эъзоз самараси »


«Ким ўз дўстига махфий ваъз қилса, унга насиҳат қилган ва уни зийнатлаган бўлади. Ким ўз дўстига ошкора ваъз қилса, уни шарманда қилган ва айблаган бўлади».\nИмоми Шофеъий раҳимаҳуллоҳ ушбу сўзлари билан насиҳат билан шарманда қилишнинг ва самимий муносабат билан дашном беришнинг орасидаги фарқни баён қилиб бердилар.\nДарҳақиқат, дин насиҳатдир (самимиятдир). Лекин унинг риоя қилиш керак бўлган одоблари ва билиш лозим бўлган ҳудудлари бор.\nЭнг аввало, насиҳат қилмоқчи бўлган киши кўрсатма беришда ниятини холис қилмоғи лозим. Зеро, ҳар бир насиҳат бир хил эмас. Ҳар бир насиҳатгўй ҳам самимий ва омонатдор эмас. Шунингдек, ҳар бир насиҳат қилинган киши ўзига йўналтирилган кўрсатмани тўғри қабул қилиб муваффақият қозонавермайди.\nҚанчадан-қанча охирини ўйламай нотўғри шаклда берилган насиҳатлар алоқаларнинг узилишига, ноиттифоқликка, ҳатто ўзаро ёвлашишга сабаб бўлган. Шунинг учун ҳар бир мусулмон насиҳат қилишда самимийлик, холислик ва омонатдорликка риоя қилиши, уни йўналтираётган биродарига махфийликни таъминлаши, айтадиган сўзларини мулойимлик билан гапириши, насиҳат қилиш учун муносиб вақт ва жойни топиши лозим.\nНасиҳат қилишнинг турли услублари, ҳар хил йўналишлари, шунингдек, турли мақсад ва белгилаб қўйилган қонун-қоидалари бор. Энг муҳими шуки, насиҳат қилишда ҳар қандай ғаразли мақсадлардан воз кечиш, унинг одоблари ва қонун-қоилаларига риоя қилиш, хусусан, унинг махфий бўлишини таъминлаш лозим.\nМусаъир раҳматуллоҳи алайҳга:\n«Сенга айбларинг ҳақида хабар берган одамни яхши кўрасанми?» – дейилди.\n«Агар у билан ўзим ёлғиз бўлсак, яхши кўраман. Агар одамлар орасида бўлса, йўқ», – деди.\nАгар насиҳатни кўпчилик ичида қилишга тўғри келиб қолса, бу борада ҳам Расулуллоҳ соллаллоҳу алайҳи васалламдан гўзал намуна бор.\nРасулуллоҳ алайҳиссалом қавм ичида бирон ёмон иш ёки камчиликни кўрсалар, буни даб-дурустдан ўша одамнинг юзига солмасдан, умумий тарзда, фалончига нима бўлди, эмас, балки одамларга нима бўлдики, шундай-шундай ишларни қилмоқдалар, деб ҳаммага тааллуқли қилиб гапирардилар.\n«Қавмларга нима бўлдики, бундай дейдилар ёки қиладилар» (Имом Абу Довуд).\nШунингдек, ота ўғлига, раҳбар кўл остидаги одамга, устоз шогирдига, табиб беморига, ҳамкасаба ўзининг касбдошига, дўст ўзининг дўстига насиҳат қилишида фарқ бор.\nХулоса ўрнида шуни айтиш лозимки, насиҳат – бу бир инсонни яхшиликка йўллаб қўйиш, ҳаққа етаклашдир. Камчиликларини гўзал услубда самимийлик билан тузатишдир. Токи унинг қалби нурлансин, хатоларини кўрсин ва уларни илдизи билан суғуриб ташласин. Шунингдек, ҳар бир насиҳат қилувчида ўта зийраклик, кучли фаросат ва ниҳоят, юқори даражада закий бўлиши талаб этилади.\nАллоҳ барча мўминларни ўзи суйган ва ўзи рози бўладиган амалларга муваффақ айласин!\n1431 марта ўқилди\nДругие материалы в этой категории: « “Энагалик қилиш, касалга қараш, дўконда сотувчилик ёки ресторанда официантлик учун минг доллар оласиз...”\tИлм ҳам муҳаббат мевасидир »


Ахир, бежиз қовун есанг, саҳар е, саҳар емасанг, заҳар е, деб айтишмайди. Сабаби, қовун бошқа полиз меваларига қараганда ҳазм бўлиши анча мураккаб кечади.\nШундай бўлса-да, шифокорлар кўпроқ қовун истеъмол қилишни тавсия этадилар. Чунки у минг дардга даво ҳамда витаминларга бой маҳсулот ҳисобланар экан. Айниқса, С витаминига бой. Мазкур витамин тери ҳужайралари ва бутун тана ҳароратини меъёрда ушлаб туриш билан бир қаторда, бадандаги жароҳатларнинг тез битишида ҳам аҳамиятли саналади. Бундан ташқари, суяк ҳамда тиш мустаҳкамлигини таъминлайди. Ундаги А витамини эса кўз қорачиғидаги пардани ташқи таъсирлардан асрайди ва кўриш қобилиятини яхшилайди.\nМутахассисларнинг таъкидлашича, қовуннинг баъзи навлари фақат В гуруҳига мансуб витаминларга бой бўлиб, улар организмдаги қанд ва углеводларни ишлаб чиқариш жараёнида фаол иштирок этади. Бу жараён эса, ўз навбатида, тана қувватини оширади. Шунингдек, қовундаги сув миқдори тана эҳтиёжларини тўлиқ қондириш хусусиятига эга. Шунинг учун уни парҳез маҳсулотлар турига киритиш мумкин. Бундан ташқари, қовун таркибида юқори миқдордаги каротиноидлар бор. Бу, ўз навбатида, саратон ривожланишининг олдини олиш ва тўхтатишга ёрдам беради. Қон парчаланишини фаоллаштириб, инсульт ва юрак касалликлари хавфини камайтиради. Агар қовун ҳар куни эрталаб истеъмол қилинса, буйрак фаолиятини яхшилайди. Шунингдек, қовун ошқозон-ичак фаолиятига ижобий таъсир кўрсатиб, ич қотишининг олдини олади, ошқозондаги ишқорланиш жараёнини меъёрлаштириб беради. Қовун таркибидаги витаминлар тери таранглигини таъминлайди ва эрта қаришга қарши курашади.\nЮз терисидаги чуқур ажинларни йўқ қилиш учун қовунни фақат истеъмол қилибгина қолмай, балки паррак қилиб кесилган бўлакларини бир неча дақиқа давомида тери юзасига қўйиш ҳам яхши натижа беради. Қовун таркибидаги витамин ва минераллар соч ўсишини жадаллаштиради ва тўкилишининг олдини олади.\nҚовун истеъмол қилгандан сўнг сут, сув ва спиртли ичимлик ичиш тавсия этилмайди. Чунки бу ошқозон бузилишига олиб келиши мумкин.


Чекилмаган сигарета, ичилмаган кофе умуман озиш учун банк фоиз тўлайди » Ўзбекистон янгиликлари – Zamin.uz\nЧекилмаган сигарета, ичилмаган кофе умуман озиш учун банк фоиз тўлайди\nКореяликлар дунёдаги ортиқча вазнлилари кўп миллат саналмайди, лекин соғлом овқатланиш ва вазнни меъёрда ушлаш масалалари ҳеч кимни бефарқ қолдирмайди. Шимолий Кореянинг бир йўла бир нечта банклари озишни истаган мижозлари учун таклифлар ишлаб чиқишди, дейилади "Дийдоразиз" нашрида.\nУни икки оғиз сўз билан шундай изоҳлаш мумкин: «Қанча кўп озсанг – шунча кўп ишлаб топасан».\nДастлаб мижозларга банкда ҳисоб рақами очиш таклиф этилади. Ундаги пул миқдори мижознинг вазни билан бевосита боғлиқ. Бир йил ичида мижоз 5 фоиз вазн ташлай олса, депозит бўйича пул миқдори анча-мунчага ошади. Бошқа бир банкда автомобиль ўрнига велосипедга ўтириш учун фойда олиш мумкин. Айни дамда велосипед олиб қочилиши ҳамда ҳалокат ҳолатларидан бепул суғурта қилинади.\nБу борада Kookmin Банк ҳаммасидан ошиб тушди. У ерда мижозларга смартфон учун махсус дастурни кўчириб олиш маслаҳат берилади. Бу дастур улаб олинганидан сўнг телефонда иккита тугмача чиқади: бир финжон қаҳва ва такси. Киши ҳар сафар қаҳва ичишни ёки жамоатчилик транспорти ўрнига таксида юришни истаб қолганида, экрандаги тегишли тугмачани босиши керак бўлади. Айни дамда у қаҳва ўрнига бошқа бир ичимлик ичади, борадиган ерига ҳам таксида эмас, балки жамоатчилик транспортида боради. Шунга яраша ичилмаган қаҳва ва такси ҳақи автоматик равишда унинг банкдаги ҳисобига ўтади. Шу тариқа мижоз гўёки ишлатган пуллар унга фойда келтиради. Бундан ташқари, пиёда юриш ҳамда соғлом ичимликлар ичиш натижасида инсон яна озади.\nТеглар: Уни таклиф ушлаш кўчириб чиқади вазнни\nИпотекага уй оламоқчимисиз унда афзалликлари ва камчиликлари ҳақида билиб олинг\n18:49 / 26-05-2017\nДунёдаги энг оғир аёл 245 килограмм вазн ташлади (видео)\n22:35 / 21-04-2017\nБанклар пластик карточкадаги пулга 9 фоизлик капитализация беришидан хабарингиз борми?\n15:34 / 18-02-2017\nМарказий банк Раисининг виртуал қабулхонаси очилди\n14:57 / 24-11-2016\nМосквадаги банкда одамларни гаровга олган жиноятчи бартараф этилди


17:24 / 24.01.2018\nРаҳбар лавозимида ишлаган инсондан доимо ҳалоллик ва фидойилик талаб қилинади. Бу бежиз эмас. Бу борада нотўғри қилинган иш давлат ва фуқаролар ўртасидаги муносабатларнинг бузилишига сабаб бўлиши мумкин.\nҚолаверса, раҳбар нафақат ҳалол, балки масъулиятли ҳам бўлиши керак. “Қуйичирчиқтумангаз” филиали бошлиғи вазифасини вақтинчалик бажарувчи лавозимида ишлаган Фаррух Зарипов (исм-фамилиялар ўзгартирилган) ана шу тартиб-қоидаларни яхши биларди. Лекин у мансаб ваколатидан ўз манфаатлари йўлида фойдаланиб қолмоқчи бўлди, деб ёзмоқда “Ҳуқуқ” газетаси.\nФуқаро Жавоҳир Бўтаев яхши ният билан тегишли тартибда давлат рўйхатидан ўтиб, “Private Fire Service” МЧЖни ташкил қилади. Жамият асосий фуқаролар хонадонларининг иситиш тизимини таъмирлаб, куз-қиш мавсумига тайёрлаш билан шуғулланарди. Яъни Ж.Бўтаев раҳбарлигидаги жамият ишчилари уйларнинг иситиш тизимини давлат томонидан жорий қилинган қонун-қоидалар асосида ишлатилишига мослаштирар, унинг созлиги, табиий газ қувурларига уланиши мумкинлиги ҳақида далолатнома тузиб, тумангаз идорасидан рўйхатдан ўтказарди.\nАввалгидек, бу сафар ҳам бир неча хонадонда шу каби ишларни амалга оширган Ж.Бўтаев далолатномалар тузиб, тумангаз идорасига олиб келади. Бироқ бошлиқ вазифасини вақтинча бажараётган Ф.Зарипов далолатномаларни қабул қилмайди. Бунинг сабабини сўраганида 200 АҚШ доллари берса, бундан буён келишиб ишлаши ҳақида жавоб олади. Пулни келтириб бермаса, иши битмаслигини тушунган Жавоҳир бир неча кун ичида сўралган пулни келтириб беришини айтиб, хонадан чиқиб кетади.\nРаҳбарнинг талаби ноқонуний ва жиноят эканлигини тушунган Ж.Бўтаев бу ҳақда тегишли жойга ариза билан мурожаат қилди.\nСВОЖЖДЛҚК департаментининг Қуйичирчиқ туман бўлими ходимлари томонидан ўтказилган тезкор тадбирда Ф.Зарипов жабрланувчидан талаб қилинган пулларни олган вақтда ашёвий далиллар билан қўлга олинди.\nЖиноят ишлари бўйича Қуйичирчиқ туман суди томонидан Ф.Зариповга беш йил муддатга озодликдан маҳрум қилиш жазоси тайинланди.\n11:31 / 14.06.2022\nҚашқадарёда жорий йил 5 ойда ўқитувчилар ва ўқувчилар томонидан содир этилган жиноятлар сони маълум қилинди


Балиқлар учун хеллоуин - видео - 02.11.2021, Sputnik Ўзбекистон\nМосква катта аквариумидаги Амазонка арапаймалари хеллоуин байрамида ажойиб томоша ва мазали егулик билан сийланди. 02.11.2021, Sputnik Ўзбекистон\nМосквадагиа ВДНХ боғида жойлашган "Москвариум"да балиқлар учун хеллоуин байрами уюштирилди, деб хабар қилмоқда РИА Новости. Афсуски ушбу томошани балиқлардан бошқа ҳеч ким кузата олмади, чунки Москва катта авквариум 28 октябрдан 7 ноябргача ёпилган. Москвада ушбу сналарда умумий "локдаун" жорий этилган бўлиб озиқ-овқат дўконларидан ташқари барча магазин ва кўнгилочар муассасалар ёпилган.\nВ "Москвариуме" решили порадовать рыб: амазонским арапаймам устроили представление на Хэллоуин\nмосква, байрам, видео\nМосква катта аквариумидаги Амазонка арапаймалари хеллоуин байрамида ажойиб томоша ва мазали егулик билан сийланди.\nМосквадагиа ВДНХ боғида жойлашган "Москвариум"да балиқлар учун хеллоуин байрами уюштирилди, деб хабар қилмоқда РИА Новости.\n"Ғаввос ёниб турувчи ошқовоқ билан сув остига шўнғиб, амазонка балиқлари учун рақс ижро этди. Балиқлар дастлаб уни эҳтиёткорлик билан кузатишди, ғаввос балиқларга ҳар доим овқат берадиган киши эканини билганидан сўнг, яқинроқ сузиб келишди. Мукофотга уларга ошқовоқ ичидан мазали егулиқ олишди", - дейилган хабарда.\nАфсуски ушбу томошани балиқлардан бошқа ҳеч ким кузата олмади, чунки Москва катта авквариум 28 октябрдан 7 ноябргача ёпилган. Москвада ушбу сналарда умумий "локдаун" жорий этилган бўлиб озиқ-овқат дўконларидан ташқари барча магазин ва кўнгилочар муассасалар ёпилган.


Пирло: «Погбанинг «Ювентус»га қайтишидан ажабланмайман»\nЮвентусМЮАндреа ПирлоПог Погба\n«Ювентус»нинг собиқ аъзоси Андреа Пирло «Манчестер Юнайтед» яримҳимоячиси Пог Погбанинг Туринга қайтиши мумкинлиги ҳақидаги хабарларга муносабат билдирди.\n«Бонуччининг қайтиши мени ҳайрон қолдирди, сабаби у «Милан»да бир мавсум ўйнагач, энди ортга қайтмайди, деб ўйлагандим. Аммо «Ювентус» энг яхши ўйинчиларга эга бўлишни истайди, Леонардо эса ўз позициясида энг кучлиларидан.\nПогбанинг қайтишидан ажабланмаган бўлардим, чунки «Юве» энг яхшиларни изламоқда. Агар кимдир кетса, бу унинг ҳеч қачон ортга қайтмаслигини англатмайди», - деган Пирлодан иқтибос келтирди Tuttosport.\nАввалроқ Пол манкунианликлар сафини тарк этмоқчи экани, аммо бош мураббий Жозе Моуриньонинг истеъфоси эҳтимоли уни клубида ушлаб тургани хабар қилинган эди. Миш-мишларга қараганда, Погба Зинедин Зиданнинг «қизил иблислар» бошқарувига келишини кутмоқда.


Вазирликнинг изоҳи: «Прописка» масаласи қачон ҳал бўлади? » Ўзбекистон янгиликлари – Zamin.uz\nВазирликнинг изоҳи: «Прописка» масаласи қачон ҳал бўлади?\nБарчамизга маълумки, Ўзбекистон Республикаси Президентининг 2018 йил 22 январда ПФ-5308 сонли фармони асосида 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид давлат дастури тасдиқланган. Мазкур давлат дастурига вилоятдан келган фуқаролар учун доимий ва вақтинча рўйхатга олиш тартибини соддалаштириш масаласи киритилган. Адлия вазирлиги мутахассислари мазкур мавзуга оид саволларимизга жавоб бериб ўтишди.\nДавлат дастурида вақтинчалик рўйхатга олиш масаласи 20 мартга қадар ҳал қилиниши лозим дейилган. Нега ҳануз натижадан дарак йўқ?\nДавлат дастурининг 56-бандида жорий йилнинг 20 мартига қадар доимий ва вақтинча рўйхатга қўйиш (ҳисобга олиш) тартибини соддалаштиришни назарда тутувчи норматив-ҳуқуқий ҳужжатлар лойиҳаларини ишлаб чиқиш назарда тутилган. Шунга кўра, Адлия вазирлиги томонидан қонун ҳужжатларига ўзгартириш ва қўшимчалар киритиш тўғрисида 3та лойиҳа (Қонун, Ўзбекистон Республикаси Президенти Фармони, Ҳукумат қарори лойиҳалари) тайёрланди ва жорий йилнинг 5 март куни Ҳукуматга киритилди, яъни муддатидан олдин. 20 март бу қонун ҳужжатлари лойиҳаларини ишлаб чиқиш муддати, уларни қабул қилишнинг охирги муддати эмас. Дастурда бу аниқ ёзиб қўйилган.\nЛойиҳалар Вазирлар Маҳкамасида қайта ишланди (қонунчилик техникаси, нормаларни баён этиш стилистикаси) ва ҳозирда уларнинг сўнгги варианти тайёрланди. Шу билан бирга, масалани Президент девонида ҳам кўриб чиқиш назарда тутилган. Бу лойиҳалар қабул қилиниш процессида одатий ҳол, чунки лойиҳаларда республика учун жуда муҳим масалалар акс эттирилган ва бевосита Президент ваколати билан боғлиқ.\nИшчи гуруҳ кимлардан иборат?\nЛойиҳани тайёрлаш бўйича ишчи гуруҳи таркибига Адлия вазирлиги, Бош прокуратура, Ички ишлар вазирлиги, Бандлик ва меҳнат муносабатлари вазирлиги, Мудофаа вазирлиги, Ташқи ишлар вазирлиги ва бошқа ташкилотлар вакиллари киритилган.\nЛойиҳанинг тайёргарлик ишлари тахминан қайси муддатга қадар амалга оширилади? Тайёргарлик босқичи, тартиби қандай?\nЛойиҳанинг тайёргарлик ишлари одатда 10-15 кун вақт талаб этади, ундан кейин уни кўриб чиқиш масаласи туради. Ҳукумат қарори лойиҳаси ҳозирда Вазирлар Маҳкамасида қабул қилиш учун тайёрланмоқда. Бир вақтнинг ўзида Ўзбекистон Республикаси Президентининг Девонида ҳам лойиҳалар устида ишлар олиб борилмоқда. Яқин кунларда лойиҳалар бўйича охирги қарорлар қабул қилиниши кутилмоқда. Бу дегани улар дарров қабул қилинади дегани эмас. Чунки, масалан қонуни оладиган бўлсак у Олий Мажлис регламентига асосан киритилиб, 3 ўқишда кўриб чиқилиб, ундан кейин Сенатга маъқуллаш учун киритилади. Сенатдан кейин Давлат раҳбарига имзолаш учун берилади.\nЮқори турувчи органлар номидан айнан қачон қабул қилиниш санаси айтишнинг иложи йўқ.\nЛойиҳага бирор ўзгартириш, қўшимча қилиш масаласи кўтарилганми?\nИшлаб чиқилган лойиҳалар жорий йилнинг 14 февраль куни ижтимоий тармоқларда ва regulation.uz сайтида муҳокама учун жойлаштирилди, вазирлик ва идораларга келишиш учун берилди. Келиб тушган таклифлар асосида лойиҳалар қайта кўриб чиқилди.\nЮқоридагилардан келиб чиқиб, сунъий равишда ушбу масаладан қандайдир сенсация чиқариш жуда нопрофессионалликдан далолат беради. Масалани чуқур ўрганмасдан туриб, лойиҳалар қайси босқичда эканлигини билмасдан туриб бундай хулосаларга келиш ачинарли албатта.\nДавлат органларидаги мутасаддилар тинмасдан лойиҳалар устида ишлашяпти, бирон бир муҳим масала «эсдан чиқиши» мумкин эмас. Бу яхлит тизим, биологик инсон эса ниманидир эсдан чиқариши мумкин. Ҳаракатлар Стратегиясига кирган ҳар бир банд бўйича, унинг ижроси ҳолати ва бориши тизимли назорат қилиб борилади. Ҳар ҳафта муаммоли хужжатлар бўйича Вазирлар Маҳкамасида икки марта муҳокама ўтказилади.\nБош саҳифа » Жамият » Вазирликнинг изоҳи: «Прописка» масаласи қачон ҳал бўлади?\n14:20 Энди Тошкентга мавсумий ишлаш учун келган фуқаролардан вақтинчалик прописка талаб қилинмайди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Марк Цукербергнинг уйида унинг овозига бўйсунувчи робот пайдо бўлди\t12:53, 05 сентябрь\tFacebook асосчиси уйдаги ишларни бажаришга кўмаклашувчи ва унинг овозига итоат этувчи сунъий интеллект пайдо бўлганини маълум қилди, деб ёзади “Tjournal”.\nМарк Цукерберг ўзининг янги ихтироси ҳақида Итали пойтахти Римда сўзлаб берди. Цукерберг мазкур ихтиро билан 2016 йилнинг январидан бошлаб шуғулланиб келаётган эди. Бу ишга уни “Темир одам” фильмидаги Тони Старк исмли қаҳрамоннинг уйини бошқарувчиси Жарвис номли робот илҳомлантирди. “Мен яратган сунъий интеллект фақатгина менинг овозимга итоат қилади. У уйимдаги эшиклар, чироқ ва иситиш тизимини назорат қилади. Рафиқам роботнинг фақат менинг овозимга итоат қилишидан бироз норози. Ҳозирда ИИ номли робот фақат менинг овозимни танийди. Кейинчалик уни мукаммаллаштираман ва рафиқам ҳам уни бошқариши мумкин”, —дейди Цукерберг.\nFacebook асосчиси, шунингдек компания инженерлари билан биргаликда юзни таниш механизмини ҳам яратди. Мазкур механизм туфайли у ўз уйи қулф турган тақдирда ҳам калитсиз кира олади. Цукерберг яқин ўн йилликларда роботлар худди инсонлар сингари ўзини тута бошлашини айтиб ўтди.


"Скорпион" фильми ижодкорлари Самарқандда - zarnews.uz\n"Скорпион" фильми ижодкорлари Самарқандда\nСамарқанд шаҳридаги “Ёшлар маркази”да "Скорпион" фильми тақдимоти бўлиб ўтди.\nФильм режиссёри Мухлиса Азизова, бош роль ижрочилари Юлдуз Ражабова, Акбархўжа Расулов ҳамда "Ёш киноижодкорлар" кенгаши раиси Ойбек Абдушукуровлар фильм яратилиши, унинг ғояси, суратга олиш жараёни ҳақида маълумот берди.\n- Фильм Ўзбекистон Ёшлар иттифоқи, Киноматографияни ривожлантириш маркази ва қатор ҳамкор ташкилотлар кўмагида суратга олинди, - дейди Ойбек Абдушукуров. – Фильм намойишидан кейинги энг кўп берилган савол унинг номи борасида бўлди. Ушбу фильмни хориж мамлакатлари кинопрокатига кириш мақсадида таржимада қийналмаслигимиз учун ҳам скорпион номи устида тўхталдик. Мухлислар намойишнинг 15 дақиқасидан саволга жавоб топишади, яъни скорпион катта халкаро жиноий гуруҳ номи. Шунингдек, фильмни суратга олишда хорижлик малакали мутахассисларни, туркиялик актёр Мурат Йилдирим ҳамда россиялик актёр Вясечлав Разбегаевларни жалб этдик. Сценарий муаллифи Рашид Маликов маслаҳатларидан унумли фойдаландик.\nТасвирларда акс этган уруш излари шаҳримиз кинотеатрларида бепул намойиш этилади\nСамарқанд кинотеатрларида “Элпарвар” фильми намойиш этилди


САБР ЗИЁДИР – .:: Xadicha.uz\nСабр Ислом динимизнинг энг асосий ва керакли хулқларидан биридир. Сабр инсон ҳаётининг барча жабҳаларида лозим бўладиган хислатдир.\nСабр луғатда “қамамоқ, маън қилмоқ, тўсмоқ” маъноларини англатади. Қуръон каримда сабр 90 та ўринда зикр қилинишининг ўзи бу сифатнинг қадри қанчалик баланд эканлиги англатади.\nБақара сураси 153-оятда:\n“Эй иймон келтирганлар! Сабр ва намоз билан (Мендан) ёрдам сўрангиз! Албатта, Аллоҳ сабр қилувчилар билан биргадир”.\nСабр энг олий фазилатлардан, сабр туфайли зафарга эришилади, унинг меваси ниҳоятда тотли бўлади. Сабр – нафснинг юксак хулқларидан бири. Расулуллоҳ алайҳиссалом сабрни уч турга бўлиб, ибодатга чидам, гуноҳдан сақланишдаги чидам ва мусибат-машаққатларга сабр қилишга буюрганлар.\nСабрнинг турларидан бири синов ва мусибатларга сабр қилиш дейилди. Ҳадиси қудсийда Аллоҳ азза ва жалла бундай марҳамат қилади: “Эй бандаларим, Мен бандалар ичидан бир мўмин кишини (бирон мусибат етказиб) имтиҳон қилсам, у Менга ҳамд айтиб синовимга сабр қилса, у ўша жойидан турганида онаси туққан кундагидек хато-гуноҳларидан пок бўлиб туради”.\nҲақиқатан ҳам, инсонга бирор хасталик келиши билан дарров “оҳ-вой”га тушади, тузалгунча сабр қилолмай ўзини ҳар томонга уради. Бирор ишга киришса, тезроқ ҳал бўлишини истайди. Бошқалар манфаатини ҳатлаб бўлса ҳам ўзининг иши тезроқ битишини хоҳлайди. Аллоҳ раҳматидан ноумид кимсалар бошларига сал мусибат ё синов келса бесабрлик қилишади. Фиғон чекиб, қисматларидан нолишга тушади. Аслида бундай ҳолатларда сабр-бардошни шиор қилиб олиш зарур. Ислом мўмин-мусулмонларни доимо сабрли бўлиш, Аллоҳ тақдир этган нарсаларга кўнишга чақиради. Чунки, сабр мўминларнинг энг мақталган фазилатидандир.\nИмом Мусоҳибий: “Неъматлар бир меҳмондир, уларни иззат-икром этиш шукр билан бўлади. Балолар ҳам бир меҳмондир, уларни иззат-икром этиш эса сабр билан бўлади” дедилар.\n“Сабр қилиш” деганда асосан машаққатларга, бошига тушган қийинчилику синовларга сабр қилиш тушунилади. Аллоҳ таоло бандаларни сабр қилишга чақириб шундай деган:\nАлбата, Биз сизларни бир оз қўрқинч ва очлик билан, мол-мулкга, жонга меваларга нуқсон етказиш билан синаймиз. Ва сабрлиларга башорат бер. 156. Улар мусибат етганда: «Албатта, биз Аллоҳникимиз ва, албатта, биз Унга қайтувчимиз», дерлар. 157. Ана ўшаларга Роббиларидан саловатлар ва раҳмат бор. Ана ўшалар ҳидоят топганлардир.\nҚўрқинч деганда душмандан бўладиган хавф-хатар туйғуси тушунилади. Қаҳатчилик ёки бошқа сабаблардан келиб чиқадиган очарчилик ҳам Аллоҳ таолонинг бир нав синовидир. Шунингдек, мол-мулкка ўғри олиш, офат етиши ёки золимларнинг тажовузи туфайли нуқсон етказиб ва жонга, яқин кишиларни, ёр-биродар ва шерикларнинг ўлими, касаллиги билан нуқсон етказиб ҳамда меваларга офат етказиш, баракасини кетказиш билан нуқсон етказиш билан синаб кўрамиз, дейди Аллоҳ таоло. Бошга шундай синов келган, мусибат етган банда нима қилса яхши бўлади? Бу ҳақда Аллоҳ таоло Пайғамбари Муҳаммад алайҳиссаломга хитоб қилиб кўрсатма бермоқда:\n«Албатта, биз Аллоҳникимиз», яъни, барчамиз, бор-будимиз Аллоҳники, ҳақиқий эга Унинг Ўзи, нимани, қачон, қандай тасарруф қилишни Ўзи билади.\n«Ва, албатта, биз Унга қайтувчимиз», яъни, эртами-кечми барибир, Унга қайтишимиз бор. Бизга етиб турган мусибат ҳам Унинг Ўзидан. Биз сабр қилишимиз лозим ва шундай қиламиз ҳам. Шу боис, истиржоъ айтишга кўп-кўп савоблар ваъда қилинган. Оятдаги “саловат” мағфират, “раҳмат” эса азобдан омонлик бериш маъносини англатади.\nАллоҳ таоло ким мўмину ким мунофиқ, ким холису ким риёкор эканини билдириш учун синайди. Фаровон замонида ҳамма бирдек кўриниб, кўплар хайру саховат ишларини амалга ошириши мумкин. Бунда ким аслида қандай эканлиги билинмай туради. Аммо қийинчилик етиб, мусибатга дучор бўлинганда эса ҳақиқат ошкор бўлади. Ҳақиқий мўмин синовларди тобланиб, қалби покланади ва сабр-тоқати боис Аллоҳнинг розилиги ва юқори мақомларга эришади.\nМусибатга чиройли сабр қилиш ўша мусибатнинг зарарини камайтириб, банданинг фикру хаёлидан нохуш хотира кўтарилишига ёрдам беради. Зеро, Аллоҳ сабр қилувчилар билан биргадир.\nРасулуллоҳ солаллоҳу алайҳи васаллам: “Ким мусибатга чиройли сабр қилса, Аллоҳ унга уч юз даража ёзади. Бир даража билан иккинчи даражанинг ораси ер билан осмон ораси кабидир”.\nДемак, сабр қилишлик натижасида тоғ-тоғ манфаатлар умид қилинса, сабрсизлик оқибатида эса бир қанча офатлар келиб чиқади, шулардан:\nБанда бу билан Аллоҳнинг тақдирига норози бўлган бўлади;\nДинннинг комиллиги бўлган сабр сифатидан бебаҳра саналади;\nУлуғ ажр-мукофотдан ва гуноҳларнинг мағфират қилинишидан бенасиб бўлади.\nМусибат етганда дод-вой қилиб, ўзини ўққа-чўққа уриш киши фикрини чалғитиб, руҳий ва тиббий ҳолатига ҳам таъсир кўрсатади;\nБу ҳолат тушкунлик, Аллоҳнинг раҳматидан ноумид бўлишга олиб боради.\nБугунки кунимизда ҳам юртимизда бўлиб турган турли нохуш ҳолатларда юртдошларимиздан улкан сабр-бардош, итоат, хайру саховат, холислик, ҳар бир нарсада теранг фикр билан иш юритиш, ўз манфаатидан ўзгаларни устун қўйиш, қийинчиликларни енгишда бирдамликда бўлишларини тақозо қилмоқда. Шунингдек, сабр ойи бўлган бу муқаддас Рамазон ойида хамиша бир-бирларимизни сабрга чақириш, қўллаб-қувватлаш, яхшиликка умид, Аллоҳнинг розилигини топиш каби динимиз кўрсатмаларига қатъий амал қилишимиз энг зарурий талаблардан бўлмоқда.\nМухамедходжаева Санобар –\nslayd Мухамедходжаева Санобар\t2020-05-06


Ҳеч бир авлиё ғайбни билмайди. Аллоҳу таоло кашф ва илҳом йўли билан билдирса, фақат шуни айтишлари мумкин. “Авлиё ғайбни билади” деган одам кофир бўлади. Авлиё йўқ бўлган нарсани бор қила олмайди. Бор бўлган нарсани йўқ қила олмайди. Ҳеч кимга ризқ бера олмайди. Фарзанд бера олмайди, хасталикни йўқота олмайди. Шунинг учун ҳожатини бевосита авлиёдан кутиб, авлиёга назр қилиш жоиз эмас.\nЛекин шартга боғлиқ ҳолда авлиёга назр қилиш, ўзининг гуноҳи кўп, дуо қилишга юзи йўқлигини билиб, муборак бир зотни васила қилиб, унинг ҳурматига Аллоҳу таолога ёлвориш шаклида бўлиши мумкин. Масалан “Хаста яқиним шифо топса ёки фалон ишим ҳал бўлса, савобини авлиёдан Саййидат Нафиса ҳазратларига бағишлаб, Аллоҳ учун уч Ёсин сурасини ўқиш ёки бир қўй сўйишни назр қилдим” деганда бу тилагининг қабул бўлгани кўп бор тажриба қилиб кўрилган. Бу ерда Аллоҳу таоло учун қўй сўйиб, савобини Саййидат Нафиса ҳазратларига ҳадя қилиш орқали унинг шафоати билан Аллоҳу таоло хастага шифо бериб, қазони, балони эҳсон қилиб кетказмоқда.\nИбни Обидин ҳазратлари “Бир тилак учун назр қилинган ибодат у тилакни ҳосил қилмайди. Бу ибодат тилак ҳосил бўлиши учун бажарилмайди. Аллоҳу таоло бу ибодат сабабли ёки севимли қулига қилинган бир яхшилик сабабли марҳамат қилиб, у тилакни қабул ва эҳсон қилмоқда” деб айтган.\nКўриниб турганидек, жонлиқ авлиё учун эмас, Аллоҳ розилиги учун сўйилмоқда. Савоби авлиёга бағишланмоқда. Аллоҳдан бошқаси учун қурбонлик қилинмайди.\nСавол: Вафот этган бир авлиёга атаб қурбонлик сўйганда қандай ният қилинади?\nЖавоб: Аллоҳ розилиги учун қурбонлик сўйишга деб ният қилинади ва савоби ўша авлиёнинг руҳига ҳадя қилинади.


Эшқобил Шукур. Она тилимиз «ҳужайралари» ёхуд сўз математикаси (2006) - www.ziyouz.uz\nБош саҳифа МатбуотҲозирги давр матбуотиЭшқобил Шукур. Она тилимиз «ҳужайралари» ёхуд сўз математикаси (2006)\nЧоп этилган 03.10.2013 МуаллифZiyouz.uz\nОна ўз боласини меҳр билан қандай етаклаб юрса, Она Тил ҳам бизни, аниқроғи ҳар биримизнинг тафаккуримизни шундай етаклаб юради. Биз дунёни, ҳаётни, борингки, ҳамма нарсанинг моҳиятини унинг ҳиммати билан англаймиз. Тилнинг тириклигини ҳар ким аввало ўз қалбида ҳис этиши керак. Она Тилнинг ҳужайралари сўзлардир. Бу ҳужайралар бизнинг миямиздаги ҳужайраларга маъно ва фаолият бағишлайди. Дейлик, дарахтнинг дарахт эканлигини, дарёнинг дарё, тоғнинг тоғ, осмоннинг осмон, шамолнинг шамол эканлигини, хуллас, ҳар нарсанинг аслини Она Тил воситасида биламиз. Борди-ю, бу Она бизга ҳар нарсанинг аслини ва исмини ўргатмаганида ҳолимиз не кечарди?\nОна Тил менга улкан бир юртга ўхшаб кўринади ва бизнинг ҳаммамиз унинг бағрида яшаймиз. У эса бизнинг бағримизда яшайди. Бу баландпарвоз гап эмас. Зеро, ўз тупроғингдамисан, ё Арктиканинг муз тоғларидамисан, қайда бўлма, фикрлаяпсанми, ўйлаяпсанми, демак, сен шу Тил билан бирга яшаяпсан. Сен унинг тириклигини ҳис этасанми, йўқми, барибир, сенинг тириклигинг унинг тириклигидан.\nТўхтамасдан гапирган одам бир минутда юздан ошиқ сўзни ишлатади. Лекин у ўзи фойдаланаётган шунча сўзлардан бирортасини-да чин маънода ҳис этмаслиги ҳам мумкин. Сўзни тушуниш бошқа, сўзни ҳис этиш бошқа. Сўзни ҳис эта олган одамга, ўз сирларини очади. Чунки ҳис этишда фикрни туйғу жонлантириб туради. Сўзни ҳис эта олган одам сўзга ҳис бера олади.\nМаҳмуд Кошғарийнинг «Девону луғотит турк» асарини ўқисангиз, ҳар бир сўзнинг ўзи бир мўъжиза эканлигига амин бўласиз. Умуман, сўзнинг туғилиши, яшаши, ўзгариб бориши, бошқа тилларга саёҳати, вақти етганда ўлими, хуллас, сўзнинг умри бизни Она Тилнинг қизиқарли кечмишлари сари бошлайди.\nОдам анатомияси бўлгани каби сўзнинг ҳам ўз анатомияси, ўз математикаси бор. Гапни шундан бошласак…\n«Ювмоқ» (йувмоқ) феълининг ўзаги «йув». Хўш, бу ўзакнинг ўзи қаердан келиб чиққан? Менимча «йув» феъли «сув» сўзидан келиб чиққан. Одамлар, қариндошлар бир-бирига бекорга ўхшаш бўлмагани каби сўзлар ҳам бир-бирига шунчаки қофиядош ё қариндош бўлиб қолмайди. «Сув» билан «йув» она-бола бўлса ажаб эмас. «Сув»нинг Она Сўз эканлиги аниқ. Ўйлаб кўринг, мантиққа кўра ҳар неки ювилса, сувга ювилган. «Йув» «сув»дан келиб чиққан. Алишер Навоийда «йув»нинг «йуй» шакли ҳам бор. Лекин у замонлар «сув»нинг «су» шакли ҳам бўлган. Қадимги битиктошларда «сув» фақат «сув» шаклида берилган. Менимча, юқорида таъкидланган ўзгаришлар Навоий даврида арабий ва форсий тил таъсирида бўлган бўлиши мумкин.\nС+У+З=СУЗ. «Сузмоқ» феълининг ўзаги «суз» сўзининг пайдо бўлишида ҳам Она Сўз «сув» сўзидир. Буни ҳам мантиқнинг ўзи асослайди. Зеро сузилганда фақат сувда сузилади. «Кўзни сузиш» ибораси ҳам айнан «сувда сузиш» бирикмасидан келиб чиққан.\nС+У+Т=СУТ. «Сут» оти ҳам менга «сув» сўзи билан алоқадордай туюлди. Сут ҳам, сув ҳам суюқлик, демак «суюқлик» сўзи ҳам бу сўзларга бегона эмас. Энди қуйидаги шажарани фақат фикрлаб кўриш учун сизларга ҳавола этмоқчимиз. Унда бир-бирига шакл жиҳатдан ҳам, маъно жиҳатдан ҳам яқинлашадиган сўзларни танладик.\nЙ+Э+Р=ЙЭР. Дастлаб, менга «юр» ўзак феъли «ер» сўзидан келиб чиққандай туюлди. Чунки, кўпинча феъл пайдо бўлганда биринчи моддий манбани ифодаловчи сўз — илдиз асос бўлганини кузатиш мумкин. «Ер» сўзи эса худди шу моддий асосни ифодалайди. Қолаверса, ҳавода училади, сувда сузилади, ерда эса, юрилади. Бунинг устига икки сўз ҳам бир-бирига жуда уйқаш. Лекин мени учинчи сўз ўйлатиб қўйди. Бу «йўл» сўзи… «Йур» билан «йўл»ни она бола деб айтишга кўп жиҳатдан асос бордай… Ерда юрилади… Йўлда юрилади… Йўл ерда юрилади… Йўл ерда бўлади. Ҳар ҳолда, менимча «ер» сўзи Она Сўзга ўхшайди.\nК+Ў+З=КЎЗ. «Кўрмоқ» феълининг ўзаги — «кўр» «кўз» сўзидан келиб чиққан. Мантиққа асосланилса, кўриш фақат кўзга хос. «Кўзи ожиз» маъносини ифодаловчи «кўр» сўзининг манбаси ҳам «кўз» сўзидир. Қарангки, кўз билан кўриш маъносини берувчи «кўр» ҳам, умуман кўрмаслик маъносидаги «кўр» ҳам бир хил товушлардан таркиб топган. Лекин бу ҳол тасодиф эмас. «Кўзим кўр бўлсин сени кўргунча мундоқ». Шунингдек, осмон маъносини англатувчи «кўк» сўзи ва «кўл» сўзи ҳам «кўз» сўзи билан туғишгандай туюлади. Энди қуйидаги сўзларга эътибор қилинг. КЎ+З, КЎ+Р, КЎ+К, КЎ+П, КЎ+Ч, КЎ+М. «Кўк» билан «кўл»нинг «кўз» сўзи билан алоқадорлигини тез илғаса бўлади. Чунки, адабиётимизнинг ўн асрлик тарихида бу сўзлар бир-бирини рамзий ифодалаб келиши бежиз эмас. Шу ўринда, «кўч» ва «кўм» феълларининг «кўз» сўзига яқинлашуви ҳақида ҳам фаразимни ўтай. Менинг назаримда «кўч» ва «кўм» сўзлари кўздан пана бўлиш маъносини англатиб ясалган. Зеро тилимиз тарихида феълларнинг бундай ҳодисаси бор. Масалан: «қол» — «қоч», «сол — соч» кабилар. Бунда охирги битта товуш ўзгариши билан сўздаги ҳаракат тескари қутбга ўтиб кетади.\nКЕ. Биргина «ке» деган икки товуш қовушишидан қанча сўзлар пайдо бўлгани мени ҳайрон қолдиради. Одатда, халқ тилида «кел»нинг ўрнига «ке» кўпроқ ишлатилади. Худди шу икки товушдан тилимизда феъллар, отлар ва сифат вужудга келган. Бир-бирига мутлақ қарама-қарши бўлган «кел» ва «кет» сўзларининг эгизаклар эканлиги ажабланарли. Бир қоринга сиғган бу эгизаклар битта уйга сиғмайди. Энди «кес» сўзига диққат қилиб қаранг. «Кес» ҳамиша «кел» билан «кет»нинг ўртасида пайдо бўлади. Масалан, «йўлни кесиб ўтди» деймиз. Ҳолбуки, йўлдан келинади ва кетилади. Демак, бу сўзлар оға-инилар. Яна «кеч» ва «кез» сўзлари ҳам «келиш» ва «кетиш» сўзлари билан уйғунлашади. «Дарёни кечиб ўтди», «Дунёни кезди». Кўриниб турбдики, келтирилган ҳар икки гапда ҳам келиш ва кетиш маъноси бор. Аммо, «кезмак» феълининг ўзаги «кенг» сўзидан олинган бўлиши мумкин. Чунки, кезиш ҳақида гапирилганда, унга кенглик ярашади. Лекин «кенг» сўзида ҳам келиш ва кетиш маъноси сезилиб туради.\nШу ўринда тилимиздаги кўркам ва жозибали сўзларнинг бири «келин» сўзи ҳақида тўхталиб ўтишни истардим. «Келин» сўзи асли «келган» сўзидан келиб чиққан. Бунда ҳам «ке» ўзагидан сўз ясалган.\nЮқорида келтирилган мисоллардан кўринадики, қадим-қадим замонларда, Она Тилимизнинг болалик даврида сўзлар ниҳоятда қисқа бўлган экан. КЕ+Л, КЕ+Т, КЕ+С, КЕ+Ч, КЕ+З, КЕ+(НГ), КЕ+Р, КЕ+К.\nБулар менинг фаразларим. Эҳтимол, хато талқин қилаётгандирман, лекин мен сўзни ҳис этишга, сўзни борича кўришга ҳаракат қилаяпман. Гейне айтганидай: «Хаёлга ошно бўл, хатодан қўрқма!»\nЭнди Она Тилимиздаги айрим сўзларнинг асл маъно илдизлари ҳақида тўхталиб ўтсак. Қуйида таҳлил этиладиган сўзларнинг аксарияти бугунги кунда ҳам тилимизда қўлланади. Лекин биз уларнинг асл илдизига деярли эътибор бермаймиз. Биз фойдаланаётган сўзларнинг туб маънисини англаш учун Маҳмуд Кошғарийнинг «Девону луғотит турк» асарига фикран саёҳат қилиб кўриш керак. Шунда сўз ҳаётини ва унинг тарихини, кечмиш-кечирмишини ҳис қилиш мумкин.\n«САВЧИ» («СОВЧИ»). Бу сўз аслан «сўзчи» деган маънони англатган. Қадимги туркий тилда «сав» — «сўз» дегани. Дарҳақиқат, бировнинг эшигига совчиликка борган одам қуда бўлишни истаётган тарафнинг сўзларини олиб боради. Шунинг учун ҳам унга «сўзчи» — «совчи» дейилган.\n«ЧАЛҒАЙ». Биз қуш қанотларини яхлит ҳолда қанот деб атаймиз. Лекин қанотнинг ҳам қисмлари бор: ён қисм, учки қисм ва елкага ёпишган қисм. Одамларда ҳам шундай: бармоқ, кафт, тирсак, билак каби қўл қисмлари бор. Қуш қанотларининг уч қисмига «чалғай» деб айтилган. Ҳозирги тилимизда қанот учини ифодаловчи яхлит сўз йўқ, фақат «қуш қанотининг учи» деб айтишимиз мумкин. Нимагадир қанот учини ифода қилган «чалғай» сўзини ишлатмаймиз. Лекин бу сўз ўлмаган. Халқ тилида чопон ёқасининг уч қисми ҳозир ҳам «чалғай» деб айтилади. Умуман бу сўзга бизда эҳтиёж бор. Чунки, «чалғай» сўзининг маъносини ифода этувчи бошқа эквивалент сўз бизда йўқ.\n«ДАНГАЛ». Биз «У дангал одам», «Дангал гапни айтди», «Дангал бўлинг» деган гапларга кўп дуч келамиз. Бу сўз асосан одамнинг қатъиятини ва мустаҳкам сифатларини ифодалаш учун қўлланилади. Қадимда «дангал» сўзининг асл маъноси шундай бўлган: арпа ва буғдойлар ўрилгач, уларнинг даста-даста қилиб боғланган боғи «дангал» дейилган. Шунинг учун бу сўз қатъиятли, бир сўзли, мард, ўзини йиғиб ололган одамларга нисбатан қўлланилади.\n«ЯЛАНҒОЧ». Бу сўз «яланг» сўзидан келиб чиққан. Қадимда «ўт тушган жой каби қора, заранг, гиёҳ битмас ер»га нисбатан «яланг» сўзи ишлатилган. Демак, «яланг»+«оч»дан «яланғоч» сўзи дунёга келган.\n«ГУНГ». — Бу сўз ҳозирда эшитмайдиган ва гапиролмайдиган ногиронларга нисбатан ишлатилади. Қадимда «гунг» сўзи «жория» деган маънони англатган. Чунки, жориялар тилсиз ва қулоқсиз бўлишлари керак эди. Улар эшитмасликка ва гапирмасликка маҳкум эдилар. Ҳақиқий гунглар эса, яъни кар ва гаранглар «тунгу» деб аталганлар.\n«БАЛУ-БАЛУ». Қадимги туркий тилда бу сўз Кошғарийнинг изоҳига кўра, «оналар боласини бешикда ухлатиш учун қўллайдиган алла ўрнидаги сўз». Бу сўз русларнинг алласи «баю-баю» билан нақадар яқинлиги ажабланарли. Ким билади дейсиз, балки бу сўзларнинг ҳақиқатан илдизи бирдир.\n«КИЙИК». Бу сўзни биз ҳозирги тилимизда тор маънода, яъни фақат кийиклар маъносида тушунамиз. Аслида бу сўз ёввойи бўлган барча нарсаларга нисбатан ишлатилган.\n«ТЎП» — копток, тўп маъносида. Кошғарий изоҳига кўра, «тўп» сўзи «тўпиқ» сўзининг қисқарганидир. Дарҳақиқат, тўпиқ ҳам, тўп ҳам шаклан юмалоқ. «Копток» балки «тўп-тўп» сўзининг ўзгарганидир.\n«ЧЎП» — Бу сўз истеъмолда кўп ишлатилади. Унинг асл маъноси — ҳар нарсанинг сиқилгандан сўнг қолган ташландиғи, чиқиндиси. Биз бу сўзни «чўп-устихон» маъносида қўллаганимизда унинг илдизига яқинроқ борамиз. Гоҳида эса, хўл новдани ҳам чўп деб атаймиз. «Чўп» сўзига уйқаш «чўл» сўзи ҳам қуриган маъносини беради. Энди «чўл» ва «чол» сўзларига эътибор берсангиз бу сўзлар ҳам бир-бирига жуда яқин. Шунингдек, қариган сўзи билан «қуриган» сўзи ҳам аслан бир. Шундан келиб чиқсак, «чўп», «чўл», «чол» сўзлари ҳар жиҳатдан бир-бирига уйғун, яъни улар «қуриган» маъносини беради.\n«ТОЛ». «Тол» деганда биз фақат тол дарахтини тушунамиз. Бу сўзнинг асл маъноси «ҳўл новда» дегани. Кошғарийнинг айтишича, нозик ва хушқомат канизакларни ҳам тол деб атаганлар. «ЁШ» сўзининг ҳам тилдаги ҳозирги тушунилиши «тол»нинг ҳолатига ўхшайди. Чунки, «ёш» сўзи «кўкат, янги, соф» деган маъноларни билдирган.\n«ЧАНОҚ» — (асл маъноси — идиш). Қадимда отлар ва молларга сув ичишлари учун қўйиладиган идиш. Дарҳақиқат, пахта чаноғи — пахта турадиган идиш, мия чаноғи мия турадиган идиш маъносида сўзнинг асл илдизига яқин боради.\nКўряпсизки, сўзларнинг ҳам ўз ҳаёти, ўзгаришлари, кечмишлари бор. Ҳар куни тилимизда қайта-қайта ишлатиладиган сўзларга эътибор билан қарасак, уларнинг тарихини, ички сеҳрини, ранглари ва товланишларини ҳис этамиз. Юқоридаги каби мисолларни кўплаб келтиришим мумкин эди. Лекин, шу бир неча сўзлар таҳлили билан чегараландим. Чунки, сўзга диққат қила оладиганлар кичикроқ ишора билан ҳам сўзларнинг илдизларини кўра оладилар. Биз кўпинча сўзни фақат ташқи томонидан кўрамиз. Муҳими, биз сўзнинг ички томонига қарашни ҳам ўрганишимизда.\nЭнди сўзларнинг феъл-атвори, даражалари ҳақида ҳам тўхталиб ўтай. Бу дунёнинг одамларга, дарахтларга, ҳайвонларга ва бошқа жонзотларга ўз ўлчови бўлгани каби сўзлар учун ҳам ўлчовлар мавжуд. Ҳар ким сўзларни ҳар хил кўради, ҳар хил қабул қилади. Хўш, мен сўзларни қандай кўраман?\n«МАЪЛУМКИ». Бу сўз доимо кераксиз юкларни кўтариб юрадиган ҳаммолдир. Лекин, олиб кетаётган юкининг кераксиз эканлигини ўзи билмайди. Бу сўзни «тўтиқушлар» яхши кўради ва улар доимо шу сўзнинг изидан эргашиб юрадилар.\n«НИСБАТАН». Гарчанд бу сўз килограмм, метр, пуд ва бошқа ўлчов бирликлари эришган аниқ даражага етиша олмаган эса-да, барибир оламдаги минглаб ҳар хиллиликнинг ягона ўлчовидир. Унинг қуроли ноаниқликдир.\n«ТАВАККАЛ». Қайсар ва ўжар, анчайин жасоратли сўз. Лекин унинг боши кал. Бу каллик ўйловдан ҳам, кўп ўқишдан ҳам эмас. Балки у бир вақтлар бошини ёнаётган ўтга солиб кўриб, таваккал қилган экан. Бу сўзни унинг ўзига ўхшаганлар яхши кўрадилар.\n«ҚЎРҚУВ». Мижғов ва мужмал. Ўзининг исми ўзига ёқмайди. Шунинг учун, кўпинча «мен андишаман» деб минғирлайверади.\n«ЖАВОБ». Саволнинг хотини. У саволнинг чизган чизиғидан чиқмайди.\n«БАХТ». У мукаммал сўз. Уни бахтлилардан кўра бахтсизлар кўпроқ айтадилар. У кўркам ва гўзал. Лекин, бир ками бор — қулоғи оғирроқ.\n«ТАШВИШ». Унинг қулоғи йўқ. У эшитиш учун эмас, тинимсиз гапириш учун яралган.\nМенимча, бу оламни ва ҳаётни сўз кўзлари билан кўриш мумкин. Маъно — сўз, сўз — маънодир.\nМен кўзларнинг сўзларида кўринай,\nМен сўзларнинг кўзларида кўринай.\n«Ўзбекистон адабиёти ва санъати» газетасининг 2006 йил 8-сонидан олинди.\n← Аввалги Аввалги Суйима Ғаниева. Эътиқод ва ирфоний қарашлар (2006)\nКейинги → Кейинги: Раҳмон Қўчқор. Қарз берилган нур (2006)


Australian Open. Шарапова бу сафар ҳам Уильямсга ютқазди - Спорт UZ - Скачать музыку бесплатно новинки музыки 2016-2017\nAustralian Open. Шарапова бу сафар ҳам Уильямсга ютқазди\nРоссиялик теннис маликаси Мария Шарапова Мельбурн шаҳрида давом этаётган Австралия Очиқ чемпионатидаги иштирокини якунлади. Дунёнинг бешинчи рақамли теннисчиси чорак финал учрашувида сайёрамизнинг биринчи ракеткаси америкалик Серена Уильямсга имкониятни бой берди.Бир соату 33 дақиқа давом этган баҳсда Уильямсларнинг кичиги 6:4, 6:1 ҳисобида ғалаба қозониб, ярим финалга йўлланма олди. Шарапова учрашув давомида 3та, 34 ёшли Серена эса 13та эйс зарбани амалга оширди.Шу тариқа, теннисчиларнинг ўзаро учрашувлардаги ҳисоби 19:2га етди, Серена фойдасига. Уильямс ярим финалда польшалик Агнешка Радваньскага қарши кортга чиқади. - деб хабар бермоқда Stadion.uz нашри.


АҚШнинг энг бой одамлари бойлиги 2 ойда 434 млрд долларга кўпайди - Zamin.uz\nАмерикалик миллиардерларнинг умумий бойлиги коронавирус пандемияси шароитидаги оғир иқтисодий вазиятга қарамай, 2 ой ичида 434 млрд долларга ёки 15 фоизга кўпайди.\nБу ҳақда Americans for Tax Fairness ва Institute for Policy Studies таҳлилий гуруҳининг тадқиқотида маълум қилинган. Таҳлил учун 18 мартдан 19 майгача давр олинган, тадқиқот Forbes маълумотлари асосида ўтказилган.\nАмерикалик миллиардерларнинг (600 кишидан кўпроқ) умумий бойлиги пандемия шароитида 2,948 трлндан 3,382 трн долларгача ошган. Энг бой беш америкалик - Жефф Безос (Amazon асосчиси), Билл Гейтс (Microsoft асосчиси), Марк Цукерберг (Facebook асосчиси), Уоррен Баффет (Berkshire Hathaway раҳбари) ва Ларри Эллисон (Oracle асосчиси) ўз бойликларини 75,5 млрд долларга ёки 19 фоизга кўпайтира олишган. Бу умумий ўсишнинг 21 фоизини ташкил қилади\nТадқиқотда таъкидланишича, март ойида америкалик миллиардерлар рўйхатида 614 киши бўлган, 2 ойда уларнинг сони 630 нафаргача кўпайган. Янги миллиардерлар орасида реп ижрочи Канье Уэст ҳам бор. “Замин” янгиликларини “Youtube”да кузатиб боринг


Вазир Раев: Қирғизистонда цензура йўқ\nҚирғизистонда 1200 дан зиёд оммавий ахборот воситаси рўйхатдан ўтган. Бу ҳақда Қирғизистон маданият ва ахборот вазири Султон Раев 2009 йилнинг 27 феврал куни Бишкекда ўтган “МДҲда гуманитар ҳамкорликнинг информацион жиҳатлари” давра суҳбати чоғида маълум қилди.\n- Биз Қирғизистон демократия ороли бўлиб ҳисобланади, дея бемалол айта оламиз. Қирғизистонда цензура мутлақо йўқ, дея қайд этди Султон Раев.\nВазир ўз сўзида Қирғизистон ҳукуматга қарашли учтагина газета чоп этилаётганини, бошқалари эса мустақил газета бўлиб ҳисобланишини ҳам қайд этди.


ИИВ огоҳлантиради: «Тиктокерлар 15 суткагача қамалиши мумкин!» - Terabayt.Uz\nИИВ огоҳлантиради: «Тиктокерлар 15 суткагача қамалиши мумкин!»\nИчки ишлар вазирлиги ижтимоий тармоқлар, хусусан, TikTok платформасида турли масхараомуз, одоб-ахлоқ қоидаларига зид ҳаракатлари тасвирланган видео мауллифларини огоҳлантирди. Бу хусусда Xabar.uz нашри ёзмоқда.\nЎҚИНГ: Университетда TikTok факультети очилиши мумкин!\n«Охирги вақтларда ижтимоий тармоқларнинг TikTok платформасида – фуқароларимизни айниқса ёшларимизни ўзларига эътибор жалб қилиш мақсадида, турли масхараомуз, одоб-ахлоқ қоидаларига зид ҳаракатлари тасвирланган видеоларини кўплаб кузатяпмиз», – дейди Ички ишлар вазирлиги ахборот хизмати раҳбари Шоҳруҳ Ғиёсов.\nОгоҳлантирамиз! Фарзандларингизни назорат қилинг, ёшлигидан талтайтириб, кейин афсусланиб юрманг», – дейилади хабарда.\n#ижтимоий тармоқлар #иловалар #Ўзбекистон #жиноятчилик #TikTok #TikTok Global


Солиҳбой фалсафаси ёхуд пул ҳақида куюнчак мулоҳазалар\nHome icon Бош саҳифа»Кутубхона»Ҳар-хил мақолалар»Солиҳбой фалсафаси ёхуд пул ҳақида куюнчак мулоҳазалар\nПулни ўйламайдиган, пулга иши тушмаган, пул билан боғлиқ муаммоларга дуч келмаган одам бўлмайди. Бундоқ қараганда, ҳамма пул учун, пул топиш учун яшаётгандек туюлади. Аслида ундай эмас, албатта. Пулнинг ғалати бир хусусияти бор — у кашф этилганидан буён етишмайди. Агар камбағал тонг саҳардан бир бурда нон ғамида куймаланса, пулдор пулини янада кўпайтириш ташвишида ўзини ўтга-чўққа уради. Пули камайиб қолишидан чўчийди, одамларнинг қарз сўрашидан юраги безиллайди. “Ҳаммага қарз бераверсам бой бўлармидим?”, дея иддао қилади.\nХўш, дунё дунё бўлгандан буён ҳад-ҳисобсиз фожеалар, урушлар, турли кўнгилсизликларга сабаб бўлган, яқин дўстлар, ҳатто туғишган оға-инилар ўртасига раҳна солган, айни чоғда хайрли, бунёдкорлик ишларига восита бўлган, кўпгина мушкулотларнинг осонгина ечимини топган пулнинг биз билмаган, биз яхши илғамаган сир-синоати борми? Нега кўп нарса айланиб келиб яна пулга тақалаверади? Нега? Нега?..\nЎзбек тилининг янги нашр этилган беш жилдлик изоҳли луғатида пулга шундай таъриф берилган: «Пул (форсча — пул, ақча, балиқ тангаси) 1. Олди-сотди ёки тўлов муомалаларида нарх, баҳо, қиймат ўлчови бўлган металл ёки қоғоз белги, ақча. 2. Сармоя маблағ. 3. Иш ҳақи, маош. 4. Баъзи ерларда ярим тийинга, баъзи ерларда бир тийинга тенг бўлган пул ўлчов бирлиги ва шу қийматдаги майда пулнинг ўзи».\nДоно халқимиз пул ҳақида кўплаб ривоятлар, пурҳикмат мақоллар тўқиган: “Пул — белга қувват, бошга тож”, “Пул бўлса чангалда шўрва”, “Пул жигардан бунёд бўлар”, “Пул кетса кетсин, ор кетмасин”, “Пул кўпайса, одам бузилар”, “Пули куйган қалампир чайнар... ”.\nПул ҳақида ҳазиломуз иборалар ҳам пайдо бўлган: “Бахт пулда эмас, пулнинг миқдорида”, “Пулинг бўлса халтада, дам оласан Ялтада”, “Пул ўлсин-а пул ўлсин!”...\nҲамзанинг “Бой ила хизматчи” драмасидаги Солиҳбойнинг ўша машҳур гапи эсингиздадир. Пулнинг кучига, қудратига ишонган бой шундай дейди: “Ҳали шундайми? Ҳа-ҳа... Кўрамиз... Ким зўр экан? Сендаги севги билан вафоларми ёки менинг чўнтагимдаги олтинларми?”.\nДарвоқе, Солиҳбой ролининг моҳир ижрочиси Обид Жалилов вафот этгач, ўрнига муносиб артистни узоқ қидиришади. Ахийри Амин Турдиев номзоди маъқул топилади. Амин ака рози бўлишдан олдин бир шарт қўяди:\n— Менга кўп пул берасизлар.\n— Ие, пулни нима қиласиз?\n— Рол ижро этишдан олдин пулни белимга боғлаб оламан. Ана ўшанда ўзимни ростдан ҳам бойдек ҳис этаман, ижром ҳам зўр бўлади.\nХўш, пулнинг луғавий маъносини бир четга қўя турайлик, пул нима ўзи? Бу саволга ҳар кимнинг ўз жавоби бор, албатта.\nЯқинда ўзининг олтмиш ёшини нишонлаган Россия эстрадасининг юлдузи Алла Пугачёва мухбирнинг юқоридаги саволига шундай жавоб беради: “Пул — менга ўзимни камситилгандек ҳис қилмаслигим учун керак бўладиган восита”.\nЯхши жавоб, албатта. Бундай ақида билан иш тутадиган одамни пулга ортиқча ружу қўйишда айблаш қийин.\nДраматург Шароф Бошбековнинг бир ҳажвиясини ўқигандим. Қисқача мазмуни шундай: бир одам эрталаб ишга жўнайди. Йўлда садақа сўраб турган гадойга йирикроқ пул беради, қайтимини олмайди, ғурури йўл қўймайди. Такси ҳайдовчисига ҳам катта пул узатади, яна қайтимини олмайди, ғурури йўл қўймайди. Ишга келгач, пештахта ортига ўтиб, халатини кийгач, енг шимариб ...ғурур тўплашга киришади.\nМиллиард-миллард пули бўлса ҳам тинимсиз бойлик тўплашга ружу қўйган кимсаларнинг дунёқараши, фалсафаси, психологиясини мен яхши тушунавермайман, шу боис уларнинг юқоридаги саволга қандай жавоб беришини тасаввур қилиш қийин. Фикримча, аксарият одамлар учун пул, аввало яшаш, тирикчилик воситаси, фаровон турмуш, эмин-эркинлик муқобили. Айни чоғда пул топиш ягона мақсад, ҳаётнинг асосий маъноси бўлиб қолмаслиги керак. Қадимги донолардан бири ҳукмдорга қарата: “Сен ейиш учун яшайсан, мен яшаш учун ейман, фарқимиз шунда!” дея бежиз айтмаган.\nХўш энди асосий саволга келсак — пул одамни бузадими?\nБу саволга ҳар ким ўз тушунчаси, дунёқарашидан келиб чиқиб, турлича жавоб бериши мумкин. Аввало, пул одамни бузиши учун ўша ортиқча пулнинг ўзи бўлиши керак. Аммо пул шундай нарсаки, у ҳеч қачон ортиқчалик қилмайди. Шу боис, назаримда, пул одамни бузади, деб ҳисобловчилар у қадар кўп эмас.\nАгар одам пулни жонини койитмай, осонлик билан топса, амалини бойлик орттириш манбаига айлантирса, пул воситасида ҳамма нарсага осонлик билан эришса, шунинг оқибатида унда калондимоғлик пайдо бўлса, одамларга паст назар билан қарай бошласа, нопок ишларга қўл урса, ундай кимсаларни халқ “Пул қутуртирган!” деб ҳисоблайди, улардан нафратланади ва тўғри қилади. Халқ ҳеч қачон адашмайди.\nАқл — энг катта бойлик. Ҳалол, пешона тери билан, ақл билан топилган бойликнинг қадру қиммати ҳам бўлакча бўлади. Қариялар, пенсиячиларнинг пули баракалироқ бўлиши ҳам бежиз эмас. Ҳаром-ҳариш йўллар билан топилган пулнинг эса баракаси бўлмайди. Кимларнидир норози қилиб, қон қақшатиб топилган пул ҳам эгасига юқмайди. Пулнинг бундай хусусиятида бир ҳикмат бор, албатта.\nСармоядорлар, пулдорларнинг ҳаммасига шубҳа билан қараш, уларни қинғирликда, ноҳалолликда айблаш тўғри эмас, албатта. Афсуски, бизда бойларни, бойликни тўғри тушуниш маданияти ҳали шаклланмаган. Ҳавас эмас, ҳасад кучли. Ҳасад одамнинг ичини кемиради.\nБойларга, ҳар қандай бойликка қандайдир бир шубҳа, гумон билан қараш шўроларнинг манфур сиёсати туфайли (Бой бўлиш айбгина эмас, катта жиноят ҳисобланган, шу боис бойлар бола-чақаси билан аёвсиз қатағон қилинган, сургунларда азоб чекиб ўлиб кетишган) онгу шууримизга сингдирилган.\nШўролар сиёсатини қўя турайлик, мустақиллигимиз арафасида ўша қадимий Наврўз байрамимизни эскилик сарқити, диний байрам, дея қатағон қилган калтабин сиёсатчилар моддий жиҳатдан озгина қаддини ростлаб олган, ўзларига ёқмаган айрим шахсларга озмунча зуғум ўтказдими? Раҳматли устоз Озод Шарафиддиновнинг ҳалол, пешона тери эвазига қурган далаҳовлиси аёвсиз буздириб ташлангани жамоатчиликка яхши маълум. Хайриятки, истиқлол тафайли бундай ўзбошимчаликларга барҳам берилди.\nИнсон ҳаётга бир марта келади. Ҳаёт инсонга берилган энг олий неъмат. Шундай экан, ҳаётда ҳамма нарса — рўшнолик, фаровон турмуш ҳам ўз вақти соатида бўлгани яхши, албатта. Аммо гоҳо ҳамма нарсага эришиб, бола-чақаларни уйлаб-жойлаб, энди оғзинг ошга етай деганда Оллоҳ омонатини сўраб қолади. Шуниси ачинарли. Шуниси алам қилади. Кечагина бағримизни тўлдириб, давраларга файз киритиб юрган акахон ва укахонларимиз бугун орамизда йўқ. Беихтиёр шоирнинг “О, инсон қисмати, бунчалар чигал...”, деган сатрлари эсга тушади. Шу боис, ҳамиша ҳаётни ғанимат деб билишимиз керак. Ўлчовли умрни эзгу ишларга сарфламоқ жоиз. Бу китобий гап эмас. Ўтмишда яшаб ўтган улуғларимиз, табаррук сиймоларнинг шахсий ҳаётлари бу жиҳатдан катта ибратдир. Буюк бобокалонларимиз Амир Темур, Алишер Навоийнинг улуғ бунёдкорлик ишлари, кўплаб кошоналар, мадрасалар, кўприклар, ҳаммомлар, боғ-роғлар барпо этгани, илм ва ижод аҳлига ҳамиша ёрдам қўлини чўзиб, ҳомийлик қилишгани жаҳон миқёсида қайта-қайта эътироф этилган. Уларнинг эзгу, савобли, хайрли ишлари Третьяков, Нобелларнинг хизматидан кўра улуғворроқ, ибратлироқ.\nЗамона зайли, мустақиллик шарофати билан ўзимиздан ҳам катта пул топаётган тадбиркорлар, бадавлат кишилар етишиб чиқмоқда. Биз бундан мамнун бўлишимиз керак. Юртбошимизнинг катта-кичик йиғинларда ҳамиша тадбиркорларни қўллаб-қувватлаш лозимлиги ҳақида куйиниб гапириши ҳам бежиз эмас. Лекин қарс икки қўлдан бўлмоғи лозим. Негадир бизнинг янги бойларимиз муҳтожларга ёрдам қилиш учун унчалик шошилмаётганга ўхшайди.\nБиз гоҳо ҳамма нарса пулга бориб тақалаётганидан, ҳамма нарса пул билан ўлчанаётганидан нолиймиз. Тўғри, бу гапларда жон бор. Айни чоғда, ҳамма нарса ўзимизга боғлиқ эканини ўйламаймиз. Ҳақиқат ташқарида эмас, ўзимизнинг ичимизда экани эсимизга келмайди. Ҳаёт, кундалик туриш-турмушимиз кун тартибига қўяётган муаммоларни ҳеч ким четдан келиб биз учун ҳал қилиб бермайди. Қуръони каримдаги “Феълингизни ўзгартирмагунингизча тақдирингизни ўзгартирмайман“, деган пурҳикмат калимани унутишга ҳаққимиз йўқ.


Тиббиёт | Страница 2 из 3 | www.ziyouz.uz\nБош саҳифа Илм ва фан Тиббиёт (2)\nЁлғон гапириш, мунофиқлик кенг тарқалган салбий кўникмалардан биридир. Баъзан сочларига оқ оралаган инсонлар ҳам, ҳали дунёқараши тўла шаклланиб улгурмаган болалар ҳам бирдек ёлғон гапиришлари мумкин. Алдов мақсадли равишда ёки шунчаки, бирон-бир сабабсиз ҳам амалга оширилиши кузатилади. Қизиқ, баъзи ҳолларда ёлғон давоми…\nГен муҳандислиги келажак тиббиёти имкониятларини кенгайтира оладими?\nЧоп этилган 28.03.2014 МуаллифZiyouz.uz\n«Сайнс» журналининг бир сонида қуйидагилар баён этилган: «1995 йили АҚШ Илмий Кенгаши аъзолари қаршисида 8 ёшли Ашанти де Силва исмли ёқимтойгина қизалоқ пайдо бўлди. Ўша пайтдаги конгрессменлардан бири Жорж Браун уни кенгаш аъзоларига таништирар экан «Рўпарангизда мўъжизанинг тирик исботи турибди», давоми…\nШифокорлар қасамёди ҳали ҳам амалдами?\nЧоп этилган 18.03.2014 МуаллифZiyouz.uz\nАгар шифокор хатога йўл қўйса, мажбуриятларига масъулиятсизлик билан ёндашса, уни Гиппократ қасамёдига зид равишда иш тутганликда айблашади. Барча хабардор бўлган, аммо унинг тўлиқ мазмуни ҳақида озчилик биладиган ўша машҳур қасамёд аслида қандай, унинг пайдо бўлиш тарихи нима билан боғлиқ? Умуман, давоми…\nОдатда яқинларингизни узоқ вақт кўрмай туриб учрашганингизда улар билан қандай саломлашасиз? Тўғри, кўпинча қўл бериб, қучоқлашиб, баъзи ҳолларда ҳатто енгилгина ўпиб ҳам. Саломлашишнинг мазкур турлари шу даражада оммалашиб, одат тусига кирганки, агар кимсасиз оролда бўлмасангиз, бундан қочиб қутулишнинг ҳеч иложи давоми…\nАбдукарим Усмонхўжаев. Руҳ давоси – соғлик асосидир\nЧоп этилган 28.06.2013 МуаллифZiyouz.uz\nОдам организмининг жамият, табиат ва олам билан олий даражадаги уйғунлиги унинг саломатлигини белгилайди.Бу уйғунликнинг бузилиши дискамфорт, дисфункция (организм ишининг бузилиши, касаллик)ларга олиб келади. Организмда доимий равишда икки тараф –саногенез (саломатлик механизмлари) ва патогенез (касалликлар механизмлари) жараёни кечади. Унинг саломатлиги ташқи давоми…\nМирзакарим Норбеков: Инсон уз кучига ишонмоғи керак\nЧоп этилган 25.06.2013 МуаллифZiyouz.uz\nСобиқ ҳамкурслар вақти-вақти билан учрашиб турамиз. Бу галги сафарим чоғида нашриётларнинг бирида йиғилишдик. Суҳбатимиз авжига чиққан, ҳаяжонларимиз ўзанидан ошиб турган бир паллада тўсатдан эшик очилиб, бўйчан, кўк кўзли, тепакал, юзлари фариштали бир киши кириб келди. Москвалик дўстларим ҳизрни кўргандек ўринларидан давоми…\nМаҳмуд Ҳасаний. Ўтмишда табобат асарлари қайси усулда ёзилган?\nТандир тўлиб ёпилди нон...


Zoom'да бизни бошқалар кузатиши мумкин – Индонезия Мудофаа вазирлиги | Qalampir.uz\nZoom'да бизни бошқалар кузатиши мумкин – Индонезия Мудофаа вазирлиги\nОлам\t24 Апрель 10:38 2948\nИндонезия Мудофаа вазирлиги расмий равишда Zoom онлайн конференция платформасидан фойдаланишни тақиқлади. Бу ҳақда бугун, 24 апрель куни вице-адмирал идораси бош котиби Агус Сетижи маълум қилди.\n“Вазирликнинг барча тузилмалари ва бўлинмалари ушбу хизмат орқали конференцияларни тўхтатиши керак. Zoom орқали учрашувлар пайтида учинчи томон музокаралар мазмунини кузатишиши мумкин“, дейди Агус Сетижи.\n“The Washington Post” нашрининг хабар беришича, хизмат орқали амалга оширилган бир неча минг видео қўнғироқлар интернетга сизиб чиққан. Улар орасида турли компанияларнинг ишчи конференциялари, бошланғич мактаблардаги синфлар, шунингдек хизматдан фойдаланувчиларнинг шахсий суҳбатлари бўлган.\n“Асосий тузилмаларга Интернет-конференцияларни ўтказиш учун алтернатив хизматларни топиш ва тақдим этиш вазифаси юкланган“, дейди бош котиб Сетижи.\nМаълумот учун, “Zoom Video Communications“ бош офиси Калифорниянинг Сан-Хосе шаҳрида жойлашган. Компания 2011 йилда хитойлик бизнесмен Эрик Юан томонидан ташкил этилган. 2020 йил март ойида хизматнинг кунлик аудиторияси 200 миллион кишига етди.\n23 Май 10:39 40344\n23 Май 00:56 36132\n23 Май 10:17 30004\n25 Май 16:12 21188\n23 Май 18:21 20651


Тожикистонда президент маъмурияти давлат муассалари раҳбарларини камтарроқ бўлишга чақирди\nТожикистон президентининг ижро аппарати ўз хати билан жойлардаги маъмуриятлар ва давлат муассасалари раҳбарларини ўз расмий сайтларида ўз-ўзини мақташларни тўхтатиб, эътиборни кўпроқ ахборот тақдим этишга қаратишга чақирдилар.\nТожикистон Қишлоқ хўжалиги вазирлиги матбуот котиби Ёқубжон Ўроқовнинг айтишича, хатда камроқ мақтанчоқлик билан машғул бўлиб, кўпроқ ўз фаолиятлари ва ютуқлари ҳақида маълумот беришга диққат-эътиборни қаратиш тавсиси берилган.\nБундан буён давлат тузилмалари расмий сайтларининг фаолиятини яхшилаш мақсадида мониторинг олиб боерилади. Шунингдек хатда веб-ресурсларни хакерлик бузишлар ёки вирусли ҳужумлардан сақлаш мақсадида техник жиҳатдан мустаҳкамлаш ва хавфсизлантириш тавсия қилинган.\nРақамли хавфсизлик бўйича мутахассис Аҳлиддин Салимовнинг таъкидлашича, Тожикистондаги аксарият сайтлар эски платформада ишлаб чиқилган бўлиб, рақамли хавфсизлик талабларига жавоб бермайди. Унинг сўзларига қараганда, ҳозирда ҳокимият органлари нафақат ўз сайтлари, балки расмий ҳужжатлар жўнатиладиган ўз электрон почталари хавфсизлиги ҳақида ҳам ўйлаб кўришлари керак.\nДавлат органлари матбуот хизматлари ходимларининг айтишича, бюрократия ахборот кечикиш билан чоп этилишининг асосий сабаби ҳисобланади. Уларнинг сўзларига кўра, ҳозирга қадар ҳар қандай ахборот раҳбарият томонидан маъқулланмасидан сайтга қўйилмайди. Баъзан бунин учун бир неча кун керак бўлади.


Тизимли таҳлил асослари\nЛАБОРАТОРИЯ ИШЛАРИНИ БАЖАРИШНИНГ МАҚСАДИ ВА МАЗМУНИ Ишнинг мақсади\n1-лаборатория иши. Тизим: Обекни танлаш ва таҳлил қилиш. Транспорт тизими: транспорт масаласини потенциаллар усули ёрдамида ечиш ва тахлил килиш. Ишдан мақсад\nМасалани қўйилиши: Транспорт тизими: транспорт масаласини потенциаллар усули ёрдамида ечиш ва тахлил килиш. Назарий қисм. Транспорт масаласи.\nТОШКЕНТ АХБОРОТ ТЕХНОЛОГИЯЛАР УНИВЕРСИТЕТИ САМАРҚАНД ФИЛИАЛИ\n“Тизимли таҳлил асослари“ фанидан лаборатория\nишларини бажариш учун\nУ С Л У Б И Й К Ў Р С А Т М А\nTATУ Самарқанд филиали\nўқув – илмий услубий кўрсатмаси сифатида тавсия этади\nС А М А Р Қ А Н Д - 2019\nЛАБОРАТОРИЯ ИШЛАРИНИ БАЖАРИШНИНГ\nМАҚСАДИ ВА МАЗМУНИ\nИшнинг мақсади: Тизимли таҳлил асосларининг асосий тушунча ва таърифларини ўрганиш. Лаборатория ишларини бажариш жараёнида тизимли таҳлил масалаларини алгоритмларини текшириш. Алгоритмларнинг амалий масалаларни ечишда қўллашида малака ва куникма ҳосил килиш.\nИшнинг мазмуни: Талаба «Тизимли таҳлил асослари» фанидан олган назарий билимлари орқали малака ва кўникмалар ҳосил қилиш учун мустақил тарзда 4 та лаборатория ишини бажариши керак. Ҳар-бир лаборатория ишини бажариш қуйидагиларни ўз ичига олади:\nМасаланинг қўйилиши (бунда иш мавзуси ва максади ёзилади);\nҚўйилган масалани ечиш алгоритмини танлаш (кискача назарий кисм);\nМасалани ечиш (Гурух журнали тартиб ракамига мос ракамли вариантда мисол);\nЮқори босқичли алгоритмик тиллардан фойдаланиб масалани ечиш дастурини тузиш;\nНатижаларни олиш ва уларни таҳлил қилиб, хисоботни тайёрлаш.\nМукова (1 бет).\nМасаланинг қўйилиши ва назарий кисм (5-10 бет).\nТопширик вариантига кура мисолнинг ечилиши (1-2 бет).\nМасалани ечишнинг блок схемаси (1 бет).\nЮқори босқичли алгоритмик тилда тузилган дастур (1-2 бет).\nБерилган аниқ бошланғич қийматларда масала ечимининг натижалари (1 бет).\n1-лаборатория иши. Тизим: Обекни танлаш ва таҳлил қилиш. Транспорт тизими: транспорт масаласини потенциаллар усули ёрдамида ечиш ва тахлил килиш.\nМасалани қўйилиши: Транспорт тизими: транспорт масаласини потенциаллар усули ёрдамида ечиш ва тахлил килиш.\nТранспорт масаласи. Маълум миқдордаги юкларни, ишлаб чиқариш корхоналаридан истеъмол қилувчи корхоналарга ташиб бориш учун чизиқли программалаштиришнинг транспорт масаласи моделидан фойдаланилади. Бунда транспорт воситалари учун сарфланадиган харажат, энг кам сарф қилган ҳолда истеъмолчиларнинг талабини тўла қондиришдан иборатдир. маҳсулот ишлаб чиқариш корхоналари дейлик. шу маҳсулотларга бўлган истеъмолчилар бўлсин. Ҳар бир корхоналарда ишлаб чиқарилган маҳсулотларнинг миқдори . Худди шунингдек истеъмолчиларнинг маҳсулотларга бўлган талаби – бўлсин. корхоналарда ишлаб чиқарилган маҳсулотларнинг умумий миқдори, Бж истеъмолчиларнинг маҳсулотларга бўлган талабининг умумий миқдорига тенг бўлсин деб фараз қилайлик. У ҳолда


“Рома” икки футболчини нишонга олди\n12 ноябрь, 2021, 13:25\nМоуриньо уларни танлади\n“Рома” спорт директори Тьяго Пинто икки трансфер бўйича иш бошлади. Жозе Моуриньо талабига кўра бу мутахассис биринчи бўлиб, “Боруссия М” ярим ҳимоячиси Денис Закарияни Римга кўчириб келиши керак.\n24 ёшли ярим ҳимоячи жорий мавсумда 10 та учрашувда бир жуфт гол урди ва битта голли пас оширди. Мёнхенгладбахликлар ёзда шартномаси тугайдиган ўйинчини қишда қўйиб юбориш учун 30 миллион евро талаб қиляпти.\nРимликлар нишонидаги иккинчи футболчи “Лейпциг” ҳимоячиси Беньямин Хенрикс ҳисобланади.\n24 ёшли футболчи ҳимоянинг исталган нуқтасида ишончли ўйнай олиши билан Моуриньо эътиборини тортди. Бундан ташқари Хенрикс майдон марказида ҳам тўп тепишга қодир. Жориий мавсумда олтита учрашув ўтказган футболчининг трансфери 10 миллион еврога баҳоланмоқда.


валюта - xabar.uz\nМарказий банк 7 июлдан хорижий валюталарнинг ўзбек сўмига нисбатан қийматини белгилади.\nМарказий банк 5 июлдан хорижий валюталарнинг ўзбек сўмига нисбатан қийматини белгилади.\nМарказий банк 28 июндан хорижий валюталарнинг ўзбек сўмига нисбатан қийматини янгилади.\nДоллар ва евро сўмга нисбатан қадрсизланмоқда\nМарказий банк 21 июндан хорижий валюталарнинг ўзбек сўмига нисбатан қийматини янгилади.\n«Долларчилар»га қарши «ов» давом этмоқда\nДоллар 11 минг сўмдан пасайди, еврода эса кескин «қулаш»\nМарказий банк 14 июндан хорижий валюталарнинг ўзбек сўмига нисбатан қийматини янгилади.\nЯнги ҳафтадан доллар курси қандай бўлиши эълон қилинди\nМарказий банк 13 июндан хорижий валюталарнинг ўзбек сўмига нисбатан қийматини янгилади.\nДоллар расмий курси кўтарилишни бошлади\nМарказий банк 3 июндан хорижий валюталарнинг ўзбек сўмига нисбатан янги қийматини белгилади.\nЭртадан доллар ва евро курси яна тушади\nМарказий банк 2 июндан хорижий валюталарнинг ўзбек сўмига нисбатан янги қийматини белгилади.


Дунё иқтисоди учун энг катта хавф маълум қилинди | Qalampir.uz\nДунё иқтисоди учун энг катта хавф маълум қилинди\nОлам\t13 Февраль 2019 18:53 5167\nЕвропа глобал иқтисодиёт учун энг катта хавф ҳисобланяпти. “Bloomberg” агентлиги иқтисодчилар орасида сўров ўтказиб, шундай фикрга келган.\nЭкспертлар Европани энг катта муаммо деб аташ учун бир қанча сабабларни кўрсатиб ўтган. Асосийларидан бири сифатида АҚШнинг Хитой билан савдо уруши вақтида Германия ва Францияда ўсиш суръатининг пасайиши экани қайд этилган. Германияда ишлаб чиқариш камайяпти, Францияда эса талаб қисқаряпти. Франциядаги ҳолат давом этаётган “сариқ нимчалилар” акциялари билан боғлиқ.\n“Агар Франция истеъмол, Германия эса ишлаб чиқариш камаяверса, евроҳудудни жиддий муаммолар кутиб турибди”, деган Allianz суғурта компаниясининг бош иқтисодчиси Людвик Субран.\nШунингдек, қийинчиликлар Хитойдаги пасайиш билан боғлиқ. Иқтисодчиларнинг фикрича, расмий Пекинда ўсиш учун энергетик лойиҳалар билан боғлиқ имкониятлар мавжуд. Бундай вазиятда энг катта зарар кўрувчи яна асосий истеъмол бозоридан айрилувчи европалик етказиб берувчилар бўлади. Турли мамлакатларнинг компаниялари ҳозирданоқ салбий оқибатлар билан тўқнаш кела бошлаган, жумладан, италиян автомобиль ишлаб чиқарувчиси Fiat ва француз косметика холдинги L'Oreal.\nТаҳлилчилар Европа оммавий инқирозни четлаб ўтишига умид қиляпти. Бунда Германияда ишсизлик даражасининг жуда озлиги, шунингдек, евроҳудудда бир давлатдаги муаммолар автоматик тарзда бошқасига ўтмаслиги ҳисобга олиняпти.\nиқтисодиёт инқироз Европа\nҚозоғистон ва Ўзбекистон 500 миллион долларлик 52 та шартнома имзолади Коронавируснинг Хитой иқтисодиётига таъсири баҳоланди Европада короновирус билан боғлиқ биринчи ўлим қайд этилди Европаликлар уят сабаб самолётларда кам учмоқда ОАВ: Елизавета II Европа Иттифоқидан чиқиш ҳақидаги қонун лойиҳасини имзолади Ўзбекистоннинг 2019 йил учун кутилаётган макроиқтисодий кўрсаткичлари очиқланди\n27 Февраль 18:27 15164\n26 Февраль 20:43 12622


Франция, Германия ва Италия раҳбарлари Киевга келди\nИталия бош вазири Марио Драги, Франция президенти Эммануэль Макрон ва Германия федерал канцлери Олаф Шольц Украинага етиб келди.\nДраги, Макрон ва Шольц Киевга ташриф буюришни режалаштираётгани ҳақида 11 июнь, шанба куни Германиянинг Bild am Sonntag газетаси Украина ва Франция ҳукумат доираларидаги манбаларига таяниб хабар берганди. Кейинроқ журналистлар улар Украина пойтахтига 16 июнь, пайшанба куни эрталаб поездда етиб келишидан хабар топди.\nУшбу сафар ҳақида хавфсизлик юзасидан ҳеч қандай расмий ахборот тарқатилмаган.\nАввалроқ Europe 1 манбалари Макроннинг яқин ҳафталарда кутилаётган Киевга сафари ҳақида хабар берган эди. Радиостанция маълумотларига кўра, ушбу ташриф чоғида Франция раҳбари Украинага яна олтита 155 миллиметрли Caesar ўзиюрар артиллерия мосламалари топширилиши ҳақида эълон қилиши мумкин. Бундай қуролларнинг биринчи олтиталиги апрель ойининг охирида Киевга етказилган.\nАпрель ойида La Repubblica ҳам Драгининг Украинага эҳтимолий ташрифи ҳақида ёзган эди.\nМай ойида Шольц Германия президенти Франк-Валтер Штайнмаердан олдин Киевга кела олмаслигини айтган эди. Штайнмаер апрель ойида Польша, Литва, Латвия ва Эстония президентлари билан бирга Украина пойтахтига келмоқчи бўлган, бироқ унинг Украинага ташрифи рад этилган. Билд манбаларига кўра, бунга Германия президентининг Россия билан «яқин алоқалари» ва «Шимолий оқим 2»ни қўллаб-қувватлаши сабаб бўлган.\nШольц Украинада жанговар ҳаракатлар бошланганидан бери Киевга ташриф буюрмагани учун танқид қилинди. Украина элчиси Андрий Мельник «Германия сиёсатининг сустлиги» ҳақида гапирди, унинг фикрича, Россия босқини бошланганидан бери Германия федерал ҳукуматининг бирорта вакили ҳам мамлакатга ташриф буюрмагани шундан далолат беради.


Оптикард-LIK – medu.uz – Дорилар ҳақида маълумотлар ўзбек тилида\nHome Йўриқномалар Оптикард-LIK\nПрепаратнинг савдо номи: Оптикард-LIK\nТаъсир этувчи моддалар: валериана, арслонқуйруқ ва дўлана.\nвалериана настойкаси – 33,4 мл\nарслонқуйруқ настойкаси – 33,3 мл\nдўлана настойкаси – 33,3 мл\nТаърифи: яшил-жигарранг рангли, ўзига хос ҳидли, тиниқ суюқлик.\nВалериана, арслонқуйруқ ва дўланадан ташкил топган мажмуавий препарат. Препаратнинг таъсири уни ташкил қилувчи компонентларининг фармакологик ҳусусиятларига боғлиқ.\nВалериана – седатив ва спазмолитик таъсирга эга. Юрак уришини сийраклаштиради ва қон томирларини кенгайтиради.\nАрслонқуйруқ – седатив таъсир кўрсатади. Бундан ташқари юрак-қон томир тизимига юрак ритмини секинлаштириб, агар у тезлашган бўлса ва қон босимини пасайтириб, агар у ошган бўлса, бошқарувчи таъсир кўрсатади.\nДўлана – юрак коронар томирларида ва бош мия қон томирларида қон айланишини кучайтиради, юрак мушагининг қисқаришини кучайтиради ва шу билан бирга унинг қўзғалувчанлигини камайтиради, миокарднинг юрак гликозидларига сезгирлигини оширади, кучсиз аритмияга қарши фаолликка эга.\nВегето-томир дистонияси, юқори нерв қўзғалувчанлигини, астеноневротик синдром, климактерик синдром.\n– таъсирчанлик, хавотирлик, бош оғриғи, қўрқув, чарчоқлик, паришонхотирлик, руҳий қашшоқланиш билан бирга кечувчи неврастениянинг енгил шакллари;\n– уйқунинг бузилилишларини енгил шакллари;\n– доимий руҳий зўриқиш ҳолати;\n-гипертония касаллигининг биринчи босқичи, сурункали юрак етишмовчилигида (мажмуавий даволаш таркибида) қўлланади.\nИчга қўлланади, катталарга 20-30 томчидан қабулга, кунига 3-4 марта буюрилади.\nУйқучанлик, тушкинлик ва меҳнат қобилиятининг пасайиши, шунингдек юқори сезувчанликда-аллергик реакциялар кузатилиши мумкин.\nАвтотранспортни ҳайдашда ва механизмларни бошқаришда, препаратда этанол сақланиши ва реакция тезлигининг секинлашиши мумкинлиги туфайли, қўллаш мумкин эмас.\nПрепарат болалар ололайдиган жойда сақлансин ва яроқлилик муддати ўтганидан сўнг қўлланмасин.\nПрепарат седатив, юрак воситалари, шунингдек спазмолитикларнинг самарасини кучайтиради.\nПрепаратнинг дозасини ошириб юборилиши ҳоллари таърифланмаган.\n25 мл, 50 млдан суюқлик флаконларда. Ҳар бир флакон қўллаш бўйича йўриқномаси билан бирга картон пеналга жойланади.\nҚуруқ, ёруғликдан ҳимояланган жойда, 25°С дан юқори бўлмаган жойда сақлансин.\nОлдингисиВодород пероксиди 3% эритма05.05.2018\nВодород пероксиди 3% эритмаси05.05.2018Кейингиси


CNN: Махсус хизматлар Трампни обрўсизлантирувчи ҳужжатларнинг бир қисмини тасдиқлади\n11:36 / 11.02.2017\nАҚШнинг CNN телеканали хабар қилишича, Америка махсус хизматлари президент Дональд Трампни обрўсизлантиришга қаратилган ҳужжатлар тўпламининг бир қисмини тасдиқлаган. Телеканал ҳуқуқ-тартибот ва разведкадаги кўплаб аноним манбаларига асосланган ҳолда шу ҳақда баёнот бермоқда. Оқ уй маъмурияти, яна бир бор бу каби таъкидларни инкор этган.\nАҚШнинг янги президенти Дональд Трамп инаугурациясидан аввалроқ, BuzzFeed портали Россия Трампга нисбатан фош қилувчи маълумотларни тўплаганига доир ҳисоботни эълон қилган эди.\nКейинчалик, The Wall Street Journal нашри, мазкур ҳужжат Лондондаги хусусий хавфсизлик фирмаси томонидан тузилганини ёзганди. Кремль маъмурияти бу каби маълумотларни ҳеч кимга нисбатан тўпламаслигини айтган бўлса, Трампнинг ўзи янгиликларни кескин кўринишда рад этиб, гап "сохта хабарлар" ҳақида бораётганини таъкидлаганди. У, шунингдек, бу машмашаларни сиёсий рақибларининг иши деб айтган ва унинг обрўсига путур етказиш бўйича уринишларни "нацистлар Германиясидаги тартиблар"га қиёслаган эди.\nАҚШ раҳбари матбуот котиби Шон Спайсер Трампга нисбатан айбловларни рад этди. "CNN телеканалининг сохта хабарлари ҳамон бизнинг нафратимизни уйғотмоқда", — деган Спайсер.\nШу билан бирга, ФҚБ, АҚШ адлия вазирлиги, МРБ ва Миллий разведка директори идораси бу хабарларни изоҳламаган.\nДональд Трамп АҚШ\nАҚШ вице-президенти элчихона Ал-Қудсга қачон кўчирилишини айтди